ΕΛΛΗΝΙΚΗ ΔΗΜΟΚΡΑΤΙΑ	Αταλάντη 	02/09/2020 
ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ
ΝΟΜΟΣ ΦΘΙΩΤΙΔΑΣ
ΔΗΜΟΣ ΛΟΚΡΩΝ 	Αρ. Πρωτοκόλλου:	 14992

ΔΙΟΙΚΗΤΙΚΕΣ - ΟΙΚΟΝΟΜΙΚΕΣ ΥΠΗΡΕΣΙΕΣ

Ταχ. Δ/νση: 	Πλατεία Δημαρχείου
	Αταλάντη 352 00
	ΠΡΟΣ: Την Αποκ/μένη Διοίκηση
Πληροφορίες:	Βασίλειος Λιάρτης 		Θεσσαλίας - Στερεάς Ελλάδας
	Δ/νση Διοίκησης
	Τμήμα Διοικητικού -Οικονομικού
Τηλέφωνο:	2233022374 
Fax:	2233022606 	Λεωνίδου 6   
	35100 ΛΑΜΙΑ

ΘΕΜΑ:	Στέλνεται η αριθμ. 10/135/2020 
	απόφαση Δ.Σ. για έλεγχο

ΣΧΕΤ:	
	Σας στέλνουμε, απόσπασμα πρακτικού συνεδρίασης του Δημοτικού Συμβουλίου Λοκρών, που περιλαμβάνει την αριθμ. 10/135/2020 απόφαση αυτού, της 31/8/2020 με θέμα:

Ψήφιση κανονισμού λειτουργίας κλειστών και ανοικτών αθλητικών χώρων γυμναστηρίων του Ν.Π.Δ.Δ. για το Πολιτισμό και του Αθλητισμού Λοκρών 

μαζί με τα προβλεπόμενα δικαιολογητικά και σας παρακαλούμε να κάνετε τις δικές σας ενέργειες

	Ο
	ΔΗΜΑΡΧΟΣ ΛΟΚΡΩΝ

Επισυνάπτονται:
1) απόφαση Δ.Σ. σε (2) αντίτυπα
2) αντ/φο πρόσκλησης συνεδρίασης
3) αντ/φο αποδ/κού δημοσίευσης
        πίνακα αποφάσεων

ΑΚΡΙΒΕΣ ΑΝΤΙΓΡΑΦΟ
Ο ΠΡΟΙΣΤΑΜΕΝΟΣ ΤΜΗΜΑΤΟΣ
ΔΙΑΦΑΝΕΙΑΣ & ΔΙΟΙΚΗΤΙΚΗΣ ΒΟΗΘΕΙΑΣ
ΒΑΣΙΛΕΙΟΣ ΛΙΑΡΤΗΣ

                                                                                                                   ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΕΛΛΗΝΙΚΗ ΔΗΜΟΚΡΑΤΙΑ                                                            ΑΔΑ: 6Μ9ΔΩΛΤ-1ΝΣ
ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ                                                    
ΝΟΜΟΣ ΦΘΙΩΤΙΔΑΣ
ΔΗΜΟΣ ΛΟΚΡΩΝ
Α Π Ο Σ Π Α Σ Μ Α

Από το αριθμ. 10-31/8/2020 πρακτικό συνεδρίασης του Δημοτικού Συμβουλίου Λοκρών, που περιλαμβάνει την αριθμ.10/135/2020 απόφασή του.

ΠΡΑΚΤΙΚΟ ΣΥΝΕΔΡΙΑΣΗΣ ΔΗΜΟΤΙΚΟΥ ΣΥΜΒΟΥΛΙΟΥ ΛΟΚΡΩΝ

Ο ΔΗΜΑΡΧΟΣ             Η ΠΡΟΕΔΡΟΣ              ΠΑΡΟΝΤΑ       ΜΕΛΗ        ΑΠΟΝΤΑ
 Α. Ζεκεντές           Μ. Γιαννοπούλου         Π. Καπουκίνης                                                 
                                                             Μ. Τζανακάκη                            
                                                             Μ. Παπανικολάου               
                                                             Ν. Ανεστάκος                                      
	                         Ε. Κυριάκου                                     
                                                             Χ. Καλλής
                                                             Ι. Μπονόβας
                                                             Α. Καραμίντζιος                                                       
                                                             Π. Δάρα                            Οι οποίοι δεν προσήλθαν
                                                             Ν. Λιόλιος                        αν και προσκλήθηκαν νόμιμα
                                                             Α. Θεοχάρης
                                                             Β. Καρατράντος                                       
                                                             Γ. Πάσσα
                                                             Γ. Γουρνάς  
                                                             Β.Δ. Κυριαζής
                                                             Ι. Κούρος
                                                             Μ. Δουμάνη     
                                                             Δ. Τσοχαντάρης
                                                             Κ. Σούλιας             
                                                             Β. Σίμου-Παλαιόλογου  
                                                             Ν. Σωτήρχου
                                                             Κ. Μπακανδρίτσος                                                               
                                                             Κ. Ντέλιος
                                                             Α. Λουκάς
                                                             Χ. Λυγδής                                                                                 
                                                             Θ. Καρατράντος   
                          
Ο Δήμαρχος Λοκρών Κος. Α. Λ. Ζεκεντές  προσκλήθηκε και παρίσταται στη συνεδρίαση.

       Παρόντες Πρόεδροι Κοινοτήτων: 1.Κ. Μάρκου, 2. Χ. Κυπραίος,
      Απόντες Πρόεδροι Κοινοτήτων: 1. Α. Μαζιώτης, , 2.Δ. Δανέλης, 3.Α. Σανιδάς, 4. Χ. Βαποράκης, 5. Ι. Ζούλης, 6.Ι. Λιάρτης, 7. Ι. Τσαβούρογλου, 8. Α. Κατσούλης,9.Α. Λάμπρου, 10. Δ. Κυριαζής, 11. Γ. Ρουμπής, 12. Σ. Σαρηγιάννης,.    
 Στην Αταλάντη και στο Δημοτικό Κατάστημα, σήμερα, 31 Αυγούστου  2020 ημέρα Δευτέρα και ώρα 08:00 π.μ. συνήλθε σε τακτική συνεδρίαση το Δημοτικό Συμβούλιο Λοκρών, ύστερα από την αριθμ.14257-26/8/2020 έγγραφη πρόσκληση της Προέδρου αυτού η οποία επιδόθηκε σε κάθε Σύμβουλο σύμφωνα με τη παρ.3 άρθρο 64 Ν.3852/2010, και αφού βρέθηκε απαρτία των παρόντων μελών ( 27 ) σε σύνολο ( 27 ) κηρύχθηκε από την κ. Πρόεδρο η έναρξη της συνεδρίασης, και σε εφαρμογή των νέων προληπτικών μέτρων για την προστασία της δημόσιας υγείας, για λόγους πρόληψης και προστασίας της δημόσιας υγείας, σύμφωνα και με την 18318/13-3-2020 διευκρινιστική του υπ΄αριθ. 55 ΦΕΚ Της 11-3-2020 Πράξης Νομοθετικού Περιεχομένου, στην οποία παρόν ήταν και ο υπάλληλος του Δήμου, Βασίλειος Λιάρτης για την τήρηση των πρακτικών της συνεδρίασης, των προς συζήτηση κατά σειρά παρακάτω θεμάτων:
Θέμα 7ο: Ψήφιση κανονισμού λειτουργίας κλειστών και ανοικτών αθλητικών χώρων γυμναστηρίων του Ν.Π.Δ.Δ. για το Πολιτισμό και του Αθλητισμού Λοκρών 

Επί αποφάσεως Ν.Π.Δ.Δ. για το Πολιτισμό & τον Αθλητισμό περί Ψήφιση κανονισμού λειτουργίας κλειστών και ανοικτών αθλητικών χώρων γυμναστηρίων του Ν.Π.Δ.Δ. για το Πολιτισμό και του Αθλητισμού Λοκρών έθεσε υπόψη του συμβουλίου τα εξής:
Ως προς τη λειτουργία των αθλητικών εγκαταστάσεων του δήμου γενικά έχουν ισχύει διατάξεις του «Πρότυπου Κανονισμού λειτουργίας Νομικών Προσώπων ∆ημοσίου ∆ικαίου, ∆ημοτικών και Κοινοτικών Χώρων Άθλησης της χώρας», ΦΕΚ 1362/Β/18-10-2001 και της Υ.Α. 17112/2000 «Κανονισμός Λειτουργίας των Εθνικών και ∆ημοτικών Γυμναστηρίων της χώρας (Ν.Π.∆.∆.)» όπως τροποποιήθηκε και ισχύει, Φ.Ε.Κ. 847/Β/11-07-2000 και Φ.Ε.Κ. 930/Β/20-03-2017. Οτιδήποτε δεν προβλέπεται στον παρόντα κανονισμό ρυθμίζεται από τις εν λόγω Υ.Α., όπως κάθε φορά ισχύουν και από τη λοιπή εφαρμοστέα νομοθεσία. Για τη σύνταξη του παρόντος κανονισμού ελήφθησαν επίσης υπόψη ο Ν. 3463/2006 «Κώδικας ∆ήμων και Κοινοτήτων», άρθρο 75, παρ Ι, τομέας στ ́, στ. 11 και 79 και άρθρο 192 (ΦΕΚ 114/Α/08-06-2006), ο Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης ∆ιοίκησης – Πρόγραμμα Καλλικράτης», Κεφάλαιο ΣΤ ́, Μεταβιβαζόμενες Αρμοδιότητες στους ∆ήμους, άρθρα 94 και 95 (ΦΕΚ 87/Α/7-10-2010), οΝ. 2725/1999 «Ερασιτεχνικός και επαγγελματικός αθλητισμός και άλλες διατάξεις» (ΦΕΚ 121/Α/17-6-1999), ο Ν. 3057/2002 «Τροποποίηση και συμπλήρωση του Ν. 2725/1999, ρυθμίσεις θεμάτων Υπουργείου Πολιτισμού και άλλες διατάξεις», άρθρο 9 (ΦΕΚΑ/239/10-10-2002), ο Ν. 3207/2003 «Ρύθμιση θεμάτων Ολυμπιακής Προετοιμασίας και άλλες διατάξεις» άρθρο 8, παρ. 18 (ΦΕΚ 302/Α/24-12-2003), το άρθρο 36 παρ. 3 του Ν. 3584/2007 (ΦΕΚ143/Α/28-6-2007), το άρθρο 41 παρ. 3 του Ν. 1566/1985 (ΦΕΚ 167/Α/30-9-1985), τοΠ∆270/1981, η Κ.Υ.Α. 46596/2004 (ΦΕΚ 1793/Β/6-12-2004), το άρθρο 1 υποπαρ. ΣΤ2 του Ν. 4093/2012 και ο Ν. 2690/1999 «Κύρωση του Κώδικα ∆ιοικητικής ∆ιαδικασίας και άλλες διατάξεις» (ΦΕΚ 45/Α/9-3-1999) .
Ο ∆ήμος επιθυμεί και επιδιώκει οι αθλητικές εγκαταστάσεις του να χρησιμοποιούνται στο έπακρον των δυνατοτήτων τους, εξυπηρετώντας και προάγοντας τον αθλητισμό, σκοπό για τον οποίο άλλωστε οι εγκαταστάσεις υφίστανται και λειτουργούν. Ωστόσο, είναι αυτονόητο ότι αυτό πρέπει και μπορεί να γίνεται μόνο νόμιμα, με πνεύμα πρόνοιας και προστασίας όλων των εμπλεκομένων συμφερόντων.
Κανονισμός αυτός καθορίζει το γενικό πλαίσιο λειτουργίας των κλειστών και ανοικτών αθλητικών χώρων γυμναστηρίων του Ν.Π.Δ.Δ. για το Πολιτισμό και του Αθλητισμού που χρησιμοποιούνται για την καλλιέργεια των αθλημάτων και τις υπόλοιπες δραστηριότητες όπως έχουν περιγραφεί ανωτέρω και γίνεται από μόνη και δια της χρήσης των εγκαταστάσεων αυτόματα αποδεκτός και χωρίς άλλη διατύπωση, από τα Σωματεία, τις τοπικές επιτροπές των αθλημάτων, τις Ομοσπονδίες, τους αθλούμενους, αθλητές, προπονητές, αθλητικούς παράγοντες και κάθε εν γένει πρόσωπο που συμμετέχει στα προγράμματα των Σωματείων αλλά και από κάθε μεμονωμένο ή στο πλαίσιο άλλης συλλογικής δράσης χρήστη των εγκαταστάσεων. Τα γυμναστήρια είναι χώροι ιδιαίτερα ευαίσθητοι από πλευράς υγιεινής και ασφάλειας. Γι’ αυτό όλοι οι χρήστες και οι επισκέπτες τους υποχρεούνται να τηρούν σχολαστικά τον Κανονισμό, που σκοπό έχει την εύρυθμη και άριστη λειτουργία του αθλητικού χώρου, έτσι ώστε να μπορεί να χρησιμοποιηθεί με ασφάλεια και χωρίς κινδύνους από όλους τους ενδιαφερόμενους.

Κλείνοντας η Κα Πρόεδρος κήρυξε την περαίωση της παραπάνω διαδικασίας, καλώντας
παράλληλα το Σώμα να αποφασίσει σχετικά.
ΤΟ ΔΗΜΟΤΙΚΟ ΣΥΜΒΟΥΛΙΟ
Μετά το πέρας της ανωτέρω διαδικασίας, της συζήτησης, μετά από διαλογική συζήτηση και
αφού έλαβε υπόψη του:
1.Τις διατάξεις του Ν 3852/2010
2.Την εισήγηση 
3.Την 7/13/2020 απόφαση του ΝΠΔΔ: για το Πολιτισμό & τον Αθλητισμό,
4.Τις παρατηρήσεις και θέσεις των μελών του ,

Λαμβανομένου υπ’ όψιν του αποτελέσματος της ψηφοφορίας και δεδομένου ότι 
τόσο η άρνηση ψήφου, όσο και η λευκή ψήφος δεν υπολογίζονται στην καταμέτρηση θετικών και αρνητικών ψήφων (άρθρο 74, παρ. 10 του Ν. 4555/2019), το Δημοτικό Συμβούλιο:
ΕΨΗΦΙΣΑΝ:	27	
ΝΑΙ	17	
ΟΧΙ	8	
ΛΕΥΚΟ	0	
ΑΠΕΙΧΑΝ	2	
ΠΑΡΩΝ	0	

ΑΠΟΦΑΣΙΖΕΙ ΟΜΟΦΩΝΑ

Εγκρίνει την 7/13/2020 απόφαση του ΝΠΔΔ: για το Πολιτισμό & τον Αθλητισμό με την οποία ψηφίζει τον κανονισμό λειτουργίας κλειστών και ανοικτών αθλητικών χώρων γυμναστηρίων του Ν.Π.Δ.Δ. για το Πολιτισμό και του Αθλητισμού Λοκρών ο οποίος και αποτελεί αναπόσπαστο κομμάτι της παρούσας.
Κατά ψηφίζουν οι Δ.Σ. κ.κ. Ν. Λιόλιος, Β. Καρατράντος, Α. Θεοχάρης, Ι. Κούρος , Γ. Πάσσα, Β.Δ. Κυριαζής, Μ. Δουμάνη ,Δ. Τσοχαντάρης
Οι Δ.Σ. Θ. Καρατράντος , Χ. Λυγδής απέιχαν της διαδικασίας.

Η απόφαση αυτή έλαβε αυξ. αριθμό 10/135/2020

Αφού τελείωσαν τα θέματα της ημερήσιας διάταξης λύεται η συνεδρίαση.
Για τούτο συντάχθηκε το παρόν πρακτικό και υπογράφεται όπως ακολουθεί

	Ο ΔΗΜΑΡΧΟΣ	Η ΠΡΟΕΔΡΟΣ	ΤΑ ΜΕΛΗ
       Α. Ζεκεντές               Μ. Γιαννοπούλου          Μ. Παπανικολάου, Μ. Τζανακάκη, Ν. Ανεστάκος,                                                         
                                                                        Ε. Κυριάκου, Χ. Καλλής, Α. Καραμίντζιος,                
                                                                        Π. Καπουκίνης, Π. Δάρα, Ι. Μπονόβας
                                                                      Ν. Λιόλιος, Β. Καρατράντος, Α. Θεοχάρης, Ι. Κούρος 
                                                                        Γ. Πάσσα, Γ. Γουρνάς,  Β.Δ. Κυριαζής, Μ. Δουμάνη 
                                                                        Δ. Τσοχαντάρης, Κ. Σούλιας, Ν. Σωτήρχου, 
                                                                        Κ. Ντέλιος, Κ. Μπακανδρίτσος, Α. Λουκάς,  
                                                                    Β. Σίμου-Παλαιόλογου , Θ. Καρατράντος , Χ. Λυγδής.                                               
                                                                                               	                                                             
ΑΚΡΙΒΕΣ ΑΝΤΙΓΡΑΦΟ
Ο ΠΡΟΙΣΤΑΜΕΝΟΣ ΤΜΗΜΑΤΟΣ
ΔΙΑΦΑΝΕΙΑΣ & ΔΙΟΙΚΗΤΙΚΗΣ ΒΟΗΘΕΙΑΣ
ΒΑΣΙΛΕΙΟΣ ΛΙΑΡΤΗΣ

ΚΑΝΟΝΙΣΜΟΣ ΛΕΙΤΟΥΡΓΙΑΣ
ΚΛΕΙΣΤΩΝ ΚΑΙ ΑΝΟΙΚΤΩΝ
ΑΘΛΗΤΙΚΩΝ ΧΩΡΩΝ-ΓΥΜΝΑΣΤΗΡΙΩΝ
Ν.Π.Δ.Δ. ΓΙΑ ΤΟΝ ΠΟΛΙΤΙΣΜΟ ΚΑΙ ΤΟΝ ΑΘΛΗΤΙΣΜΟ 
ΔΗΜΟΥ ΛΟΚΡΩΝ

ΠΕΡΙΕΧΟΜΕΝΑ 
Πίνακας περιεχομένων
ΑΡΘΡΟ 1
Αντικείμενο & σκοπός του κανονισμού
ΑΡΘΡΟ 2
Αρμοδιότητα για την εφαρμογή των διατάξεων του κανονισμού
ΑΡΘΡΟ 3
Αθλητικές εγκαταστάσεις
ΑΡΘΡΟ 4
Ημέρες και ώρες Λειτουργίας των αθλητικών εγκαταστάσεων
ΑΡΘΡΟ 5
Χρήση αθλητικών εγκαταστάσεων
ΑΡΘΡΟ 6
Διαδικασία παραχώρησης της χρήσης αθλητικών εγκαταστάσεων
ΑΡΘΡΟ 7
Πρόγραμμα προπονήσεων και αγώνων
ΑΡΘΡΟ 8
Δικαιώματα από εισιτήρια και διαφημίσεις-όροι
ΑΡΘΡΟ 9
Λειτουργικές δαπάνες αθλητικών εγκαταστάσεων
ΑΡΘΡΟ 10
Είσοδος αθλητών στις δημοτικές αθλητικές εγκαταστάσεις
ΑΡΘΡΟ 11
Προσέλευση και αποχώρηση αθλητών για προπόνηση
ΑΡΘΡΟ 12
Μη δικαιούμενοι εισόδου στις προπονήσεις
ΑΡΘΡΟ 13
Κωλύματα διάθεσης των αθλητικών εγκαταστάσεων
ΑΡΘΡΟ 14
Διεξαγωγή αγώνων
ΑΡΘΡΟ 15
Ειδικοί όροι χρήσης των αθλητικών εγκαταστάσεων
ΑΡΘΡΟ 16
Χρήση αποδυτηρίων-αθλητικών οργάνων
ΑΡΘΡΟ 17
Είσοδος ελεύθερα αθλουμένων
ΑΡΘΡΟ 18
Προστασία και καθαρισμός των αθλητικών εγκαταστάσεων
ΑΡΘΡΟ 19
Φθορές αθλητικών εγκαταστάσεων
ΑΡΘΡΟ 20
Αστική ευθύνη
ΑΡΘΡΟ 21
Εργατική, ασφαλιστική, αθλητική νομοθεσία
ΑΡΘΡΟ 22
Γενικές υποχρεώσεις χρηστών αθλητικών εγκαταστάσεων
ΑΡΘΡΟ 23
Ειδικοί περιορισμοί και απαγορεύσεις
ΑΡΘΡΟ 24
Υποχρεώσεις υπαλλήλων
ΑΡΘΡΟ 25
Αποδοχή των όρων του Κανονισμού
ΑΡΘΡΟ 26
Επιβολή κυρώσεων
ΑΡΘΡΟ 27
Κυλικεία αθλητικών εγκαταστάσεων
ΑΡΘΡΟ 28
Επιχορηγήσεις
ΑΡΘΡΟ 29
Τελικές διατάξεις
ΠΑΡΑΡΤΗΜΑ Ι:
ΠΑΡΑΧΩΡΗΣΗ ΧΡΗΣΗΣ ΚΛΕΙΣΤΩΝ ΚΑΙ ΑΝΟΙΚΤΩΝ ΑΘΛΗΤΙΚΩΝ  ΧΩΡΩΝ – ΓΥΜΝΑΣΤΗΡΙΩΝ, ΚΛΠ ΤΟΥ Ν.Π.Δ.Δ. ΓΙΑ ΤΟ ΠΟΛΙΤΙΣΜΟ ΚΑΙ ΤΟΝ ΑΘΛΗΤΙΣΜΟ ΔΗΜΟΥ ΛΟΚΡΩΝ
ΠΑΡΑΡΤΗΜΑ ΙΙ:
ΠΑΡΑΧΩΡΗΣΗΣ ΧΡΗΣΗΣ ΜΕ ΟΙΚΟΝΟΜΙΚΟ ΑΝΤΑΛΛΑΓΜΑ ΚΛΕΙΣΤΩΝ ΚΑΙ ΑΝΟΙΚΤΩΝ ΑΘΛΗΤΙΚΩΝ  ΧΩΡΩΝ – ΓΥΜΝΑΣΤΗΡΙΩΝ, Κ.ΛΠ.  ΤΟΥ Ν.Π.Δ.Δ. ΓΙΑ ΤΟ ΠΟΛΙΤΙΣΜΟ ΚΑΙ ΤΟΝ ΑΘΛΗΤΙΣΜΟ ΔΗΜΟΥ ΛΟΚΡΩΝ
ΠΑΡΑΡΤΗΜΑ ΙII
ΑΙΤΗΣΗ ΠΑΡΑΧΩΡΗΣΗΣ ΑΘΛΗΤΙΚΟΥ ΧΩΡΟΥ

ΑΡΘΡΟ 1
Αντικείμενο & σκοπός του κανονισμού
Ο παρών κανονισμός καθορίζει το γενικό πλαίσιο διαχείρισης και λειτουργίας όλων των εγκαταστάσεων/υποδομών άθλησης, κλειστών και υπαίθριων, του Δήμου Λοκρών. 

Μέσω της εφαρμογής του παρόντος κανονισμού επιδιώκεται η εύρυθμη και αποτελεσματική λειτουργία όλων των αθλητικών εγκαταστάσεων και υποδομών του Δήμου Λοκρών με σκοπό:
•	την υποστήριξη και προαγωγή του μαζικού λαϊκού αθλητισμού όλων των ηλικιών
•	την υποστήριξη του σωματειακού αθλητισμού
•	την υποστήριξη και ανάπτυξη του Σχολικού Αθλητισμού όλων των βαθμίδων
•	την υποστήριξη και ανάπτυξη της σωματικής, πνευματικής και ηθικής αγωγής των κατοίκων και ιδιαίτερα των παιδιών και των νέων του Δήμου Λοκρών 
•	την υποστήριξη και διοργάνωση αθλητικών, ψυχαγωγικών, επιστημονικών, συνεδριακών εκδηλώσεων Διεθνούς, Εθνικού, Περιφερειακού, Νομαρχιακού επιπέδου και φορέων τοπικού χαρακτήρα
•	την υποστήριξη και διοργάνωση αθλητικών, ψυχαγωγικών, αθλητικών, πολιτιστικών ή άλλων εκδηλώσεων για τα άτομα με αναπηρία

Ο παρών κανονισμός συντάχθηκε σύμφωνα με τον Πρότυπο κανονισμό λειτουργίας Ν.Π.Δ.Δ. Δημοτικών και Κοινοτικών χώρων άθλησης της χώρας, όπως αυτός περιέχεται στο Φ.Ε.Κ 1362/18-10-2001.

ΑΡΘΡΟ 2
Αρμοδιότητα για την εφαρμογή των διατάξεων του κανονισμού
Η αρμοδιότητα για την εφαρμογή των διατάξεων του παρόντος κανονισμού ανήκει στον / στην Πρόεδρο του Ν.Π.Δ.Δ. για τον Πολιτισμό και τον Αθλητισμό του Δήμου Λοκρών στo οποίo μπορεί να ανήκει η αθλητική εγκατάσταση. Δικαίωμα για έκδοση, ανάκληση ή διόρθωση μίας απόφασης διατηρεί ο Δήμαρχος.

Ο/η Πρόεδρος του Ν.Π.Δ.Δ. για τον Πολιτισμό και τον Αθλητισμό του Δήμου Λοκρών δύναται, με αποφάσεις του, να αναθέτει σε Δημοτικούς Υπαλλήλους την εφαρμογή μέρους ή του συνόλου των διατάξεων του παρόντος Κανονισμού.

ΑΡΘΡΟ 3
Αθλητικές εγκαταστάσεις

Δημοτική ενότητα	α/α Αθλητικής εγκατάστασης	Ονομασία αθλητικής εγκατάστασης	Είδος αθλητικής εγκατάστασης	Αρμόδιο Ν.Π.Δ.Δ. διαχείρισης	
Αταλάντης	1	Δημοτικό γήπεδο ποδοσφαίρου	Γήπεδο φυσικού χλοοτάπητα	Ν.Π.Δ.Δ. για τον Πολιτισμό και τον Αθλητισμό του Δήμου Λοκρών	
	2	Κλειστό γυμναστήριο Αταλάντης 	Κλειστό γυμναστήριο καλαθοσφαίρισης, πετοσφαίρισης και αθλημάτων αίθουσας	Ν.Π.Δ.Δ. για τον Πολιτισμό και τον Αθλητισμό του Δήμου Λοκρών	
	3	Γήπεδο Ποδοσφαίρου Μεγαπλατάνου	Γήπεδο φυσικού χλοοτάπητα	Ν.Π.Δ.Δ. για τον Πολιτισμό και τον Αθλητισμό του Δήμου Λοκρών	
	4	Γήπεδο Ποδοσφαίρου Καλαποδίου	Γήπεδο φυσικού χλοοτάπητα	Ν.Π.Δ.Δ. για τον Πολιτισμό και τον Αθλητισμό του Δήμου Λοκρών	
	5	Γήπεδο Ποδοσφαίρου Τραγάνας	Γήπεδο φυσικού χλοοτάπητα	Ν.Π.Δ.Δ. για τον Πολιτισμό και τον Αθλητισμό του Δήμου Λοκρών	
Δαφνουσίων	1	Γήπεδο Ποδοσφαίρου Λιβανατών	Γήπεδο φυσικού χλοοτάπητα	Ν.Π.Δ.Δ. για τον Πολιτισμό και τον Αθλητισμό του Δήμου Λοκρών	
	2	Γήπεδο Ποδοσφαίρου Αρκίτσας	Γήπεδο φυσικού χλοοτάπητα	Ν.Π.Δ.Δ. για τον Πολιτισμό και τον Αθλητισμό του Δήμου Λοκρών	
Μαλεσίνας	1	Γήπεδο Ποδοσφαίρου Μαλεσίνας	Γήπεδο φυσικού χλοοτάπητα	Ν.Π.Δ.Δ. για τον Πολιτισμό και τον Αθλητισμό του Δήμου Λοκρών	
	2	Κλειστό γυμναστήριο Μαλεσίνας	Κλειστό γυμναστήριο καλαθοσφαίρισης, πετοσφαίρισης	Ν.Π.Δ.Δ. για τον Πολιτισμό και τον Αθλητισμό του Δήμου Λοκρών	
	3	Βοηθητικό γήπεδο ποδοσφαίρου Μαλεσίνας	Γήπεδο φυσικού χλοοτάπητα	Ν.Π.Δ.Δ. για τον Πολιτισμό και τον Αθλητισμό του Δήμου Λοκρών	
	4	Γήπεδο 5x5 Μαλεσινας	Γήπεδο συνθετικού χλοοτάπητα	Ν.Π.Δ.Δ. για τον Πολιτισμό και τον Αθλητισμό του Δήμου Λοκρών	
Οπουντίων	1	Γήπεδο Ποδοσφαίρου Μαρτίνου	Γήπεδο φυσικού χλοοτάπητα	Ν.Π.Δ.Δ. για τον Πολιτισμό και τον Αθλητισμό του Δήμου Λοκρών	
	2	Βοηθητικό γήπεδο ποδοσφαίρου Μαρτίνου	Γήπεδο φυσικού χλοοτάπητα	Ν.Π.Δ.Δ. για τον Πολιτισμό και τον Αθλητισμό του Δήμου Λοκρών	
	3	Γήπεδο Ποδοσφαίρου Λάρυμνας	Γήπεδο φυσικού χλοοτάπητα	Ν.Π.Δ.Δ. για τον Πολιτισμό και τον Αθλητισμό του Δήμου Λοκρών	
	4	Γήπεδο 5x5 Λάρυμνας	Γήπεδο συνθετικού χλοοτάπητα	Ν.Π.Δ.Δ. για τον Πολιτισμό και τον Αθλητισμό του Δήμου Λοκρών	

Ο πίνακας αυτός μπορεί να τροποποιείται, αν προστίθενται νέοι δημοτικοί χώροι άθλησης ή αν καταργούνται κάποιοι από αυτούς για οποιαδήποτε αιτία, με απόφαση του / της Προέδρου του Ν.Π.Δ.Δ. για τον Πολιτισμό και τον Αθλητισμό του Δήμου Λοκρών.

ΑΡΘΡΟ 4
Ημέρες και ώρες Λειτουργίας των αθλητικών εγκαταστάσεων
Οι δημοτικοί χώροι άθλησης λειτουργούν καθημερινά (από Δευτέρα έως Παρασκευή) μεταξύ 07:00 - 22:00 και ανάλογα με την αθλητική εγκατάσταση. 

Το ημερήσιο πρόγραμμα χρήσης - λειτουργίας καθορίζεται αφού ληφθούν υπόψη τα σχολικά προγράμματα, τα αθλητικά προγράμματα του Δήμου στο πλαίσιο των προγραμμάτων «Άθλησης για Όλους» της Γενικής Γραμματείας Αθλητισμού, καθώς και οι προπονήσεις – αγώνες των αθλητικών σωματείων που έχουν ζητήσει τη χρήση τους (ερασιτεχνικών και επαγγελματικών). 

Εφόσον προπονούνται αναγνωρισμένα από τη Γ.Γ.Α. σωματεία και οι προπονητικές ανάγκες το επιβάλλουν ή αν δεν υπάρχουν άλλες ελεύθερες ώρες χρήσης της εγκατάστασης, ο χρόνος λειτουργίας της αθλητικής εγκατάστασης μπορεί να παρατείνεται – κατά περίπτωση – έως και μία ώρα μετά τις 22.00, δηλαδή έως τις 23.00. 

Τις ημέρες Σάββατο, Κυριακή και τις επίσημες αργίες, οι δημοτικοί χώροι άθλησης λειτουργούν κατά προτεραιότητα για τη διεξαγωγή αγώνων όλων των πρωταθλημάτων. 

Δύναται, επίσης, να παραχωρούνται για διεξαγωγή προπονήσεων, ανάλογα με τον συνολικό ετήσιο προγραμματισμό. 

Το ωράριο λειτουργίας για τις παραπάνω ημέρες καθορίζεται ανάλογα με τον ετήσιο προγραμματισμό της εκάστοτε εγκατάστασης, αλλά και με τους ορισμούς των αγώνων διαφόρων πρωταθλημάτων όλων των κατηγοριών. 

Τα Σαββατοκύριακα και τις επίσημες αργίες δεν υπάρχει τεχνική και διοικητική υποστήριξη από δημοτικούς υπαλλήλους εκτός από τους διεθνείς και εθνικούς αγώνες.

ΑΡΘΡΟ 5
Χρήση αθλητικών εγκαταστάσεων
1.	Οι αθλητικές εγκαταστάσεις του Δήμου Λοκρών μπορούν να χρησιμοποιηθούν για την πραγματοποίηση αθλητικών εκδηλώσεων, δραστηριοτήτων και δρώμενων, καθώς και για οποιαδήποτε άλλη χρήση, σύμφωνα με τις εκάστοτε ισχύουσες διατάξεις και διαδικασίες.
2.	Στις αθλητικές εγκαταστάσεις υλοποιούνται:
•	Προγράμματα του Δήμου καθώς και οργανωμένη άθληση και ελεύθερη άθληση για όλους.
•	Αθλητικές καλοκαιρινές δραστηριότητες. 
•	Προγράμματα μύησης και εκμάθησης αθλήματος ή προγράμματα άσκησης και αθλητισμού για όλους καθώς και ειδικά προγράμματα για ΑμΕΑ.
•	Προπονήσεις οργανωμένων τμημάτων και ειδικά αναγνωρισμένων αθλητικών σωματείων.
•	Προπονήσεις οργανωμένων ομάδων σχολείων Α/βάθμιας και Β/βάθμιας εκπαίδευσης.
•	Αγώνες συλλόγων, σχολικά πρωταθλήματα, προετοιμασία των αγωνιστικών παιδικών ομάδων των αναγνωρισμένων αθλητικών σωματείων.
•	Προπονήσεις και αγώνες ομάδων αναγνωρισμένων αθλητικών σωματείων που συμμετέχουν σε επίσημα πρωταθλήματα. 
•	Κάθε είδους αθλητικές δραστηριότητες, όπως αγώνες, πρωταθλήματα, αθλητικές – εκπαιδευτικές κατασκηνώσεις κ.λπ.
•	Επιπλέον μπορούν να πραγματοποιούνται πολιτιστικές και κοινωνικές εκδηλώσεις, όπως σεμινάρια, συναυλίες κ.λπ.
3.	Χρήση των αθλητικών εγκαταστάσεων μπορούν να κάνουν:
•	Φορείς του Δημοσίου και Ν.Π.Δ.Δ. – Ν.Π.Ι.Δ.. 
•	Αθλητικοί φορείς (Ομοσπονδίες, σωματεία, σύλλογοι, Ιδιωτικές Σχολές άθλησης)
•	Δημόσια – Ιδιωτικά Σχολεία 
•	Φυσικά Πρόσωπα και Νομικά Πρόσωπα (πλην Αθλητικών φορέων)
4.	Για τις ανάγκες των προγραμμάτων του Δήμου Λοκρών, των εκδηλώσεων που ο ίδιος διοργανώνει και των δραστηριοτήτων εν γένει του προγράμματος «Άθληση για όλους», διατίθεται χρόνος από 15% έως 20% επί των παραγωγικών ωρών άθλησης (από 14:00 έως 23:00), σύμφωνα με τις δυνατότητες και ιδιαιτερότητες κάθε αθλητικού χώρου. 
5.	Οι εναπομείνασες ώρες μετά και την κατανομή ωρών στα αθλητικά σωματεία, τους συλλόγους και τις ομάδες που αιτούνται τη χρήση για τις προπονητικές και αγωνιστικές τους υποχρεώσεις, διατίθενται προς χρήση σε κάθε ενδιαφερόμενο. 
6.	Το Ν.Π.Δ.Δ. για τον Πολιτισμό και τον Αθλητισμό του Δήμου Λοκρών οφείλει να ενημερώνει τις αντίστοιχες υπηρεσίες του Δήμου για όλες τις απαραίτητες τεχνικές παρεμβάσεις προκειμένου τα ΑμΕΑ να έχουν απρόσκοπτη πρόσβαση και δυνατότητα χρήσης των αθλητικών χώρων και εγκαταστάσεων. 

ΑΡΘΡΟ 6
Διαδικασία παραχώρησης της χρήσης αθλητικών εγκαταστάσεων
Κάθε υπηρεσία, Δημόσια ή Ν.Π.Δ.Δ., κάθε Ν.Π.Ι.Δ. ή αθλητικός φορέας (Ομοσπονδία, σωματείο), ιδιωτικός φορέας και κάθε άτομο που επιθυμεί να κάνει χρήση των δημοτικών αθλητικών εγκαταστάσεων, απευθύνεται εγγράφως στο  Ν.Π.Δ.Δ. . για τον Πολιτισμό και τον Αθλητισμό του Δήμου Λοκρών, το οποίο οφείλει να απαντά σε κάθε αίτημα. Η απάντηση πρέπει να δίδεται το συντομότερο δυνατόν και όχι αργότερα από είκοσι (20) ημερολογιακές ημέρες. 

Το Ν.Π.Δ.Δ. για τον Πολιτισμό και τον Αθλητισμό του Δήμου Λοκρών πριν από την έναρξη κάθε αθλητικής περιόδου είναι υπεύθυνο για την κατάρτιση του προγράμματος χρήσης των αθλητικών εγκαταστάσεων, κατανέμοντας τις ώρες χρήσης κατά περίπτωση, ανά ημέρα και εβδομάδα, για κάθε άθλημα και αναλόγως των αναγκών των ομάδων, λαμβάνοντας υπόψη τα παρακάτω: 
•	Τις ανάγκες των προγραμμάτων, δραστηριοτήτων και εκδηλώσεων του Δήμου Λοκρών σε ποσοστό έως 20% επί των παραγωγικών ωρών άθλησης όπως καθορίστηκε παραπάνω.
•	Τα αιτήματα των αθλητικών ομοσπονδιών αναφορικά με το πρόγραμμα των αγώνων και τις ανάγκες προετοιμασίας των αθλητικών σωματείων και αθλητικών συλλόγων.
•	Την κατηγορία που βρίσκεται η ομάδα του αθλητικού σωματείου - συλλόγου.
•	Την ισομερή κατανομή ωρών σε σωματεία - συλλόγους που αγωνίζονται στην ίδια κατηγορία.
•	Τις αιτήσεις που έχουν υποβάλλει φυσικά ή νομικά πρόσωπα για τη χρήση των χώρων.
•	Το είδος του αθλήματος και η ανάγκη χρήσης της αντίστοιχης αίθουσας για την διεξαγωγή του.

α) Διάθεση αθλητικών χώρων σε αθλητικά σωματεία 
1.	Λόγω του γεγονότος ότι τα μέλη των αθλητικών σωματείων πρέπει να προπονούνται σε τακτικές ώρες και ημέρες στους χώρους άθλησης, προκειμένου να προετοιμάζονται για τους αγώνες τους στα Τοπικά – Περιφερειακά – Πανελλήνια – Διεθνή Πρωταθλήματα, δύναται οι σύλλογοί τους να αιτούνται τη χρήση των δημοτικών αθλητικών εγκαταστάσεων. 
2.	Οι ενδιαφερόμενοι σύλλογοι / σωματεία, με έδρα εντός της περιφέρειας του Δήμου Λοκρών, θα πρέπει να υποβάλλουν αίτημα προς την αρμόδια υπηρεσιακή μονάδα του Δήμου για τη χρήση των χώρων αυτών, πριν από την έναρξη κάθε αθλητικής περιόδου (έως 30 Αυγούστου κάθε έτους), αλλά και κατά τη διάρκεια αυτής, εφόσον οι συνθήκες δεν επιτρέπουν διαφορετικά.
3.	Στην αίτηση ενδιαφέροντος θα πρέπει να αναφέρονται με σαφήνεια:
•	Η εγκατάσταση την οποία αιτείται ο ενδιαφερόμενος.
•	Το χρονικό διάστημα παραχώρησης.
•	Οι ακριβείς μέρες και ώρες για τις οποίες ζητείται η χρήση του χώρου.
•	Ότι ο ενδιαφερόμενος φορέας έχει λάβει γνώση των όρων του παρόντος Κανονισμού και τους αποδέχεται στο σύνολό τους.

Υπόδειγμα της αίτησης επισυνάπτεται ως αναπόσπαστο μέρος του παρόντος κανονισμού, ως Παράρτημα ΙΙΙ. 

4.	Το  Ν.Π.Δ.Δ. για τον Πολιτισμό και τον Αθλητισμό του Δήμου Λοκρών εξετάζει τα ανωτέρω αιτήματα και με αιτιολογημένη απάντηση εγκρίνει ή απορρίπτει την αίτηση. Σε περίπτωση εγκριτικής απόφασης, κατανέμει κατά περίπτωση τις ώρες, ανά ημέρα και εβδομάδα, για κάθε άθλημα, σε κάθε σωματείο. Το πρόγραμμα αυτό τροποποιείται μόνο με νεότερη απόφαση του/της Προέδρου του Ν.Π.Δ.Δ..
5.	Το ωράριο λειτουργίας των αθλητικών εγκαταστάσεων σύμφωνα με το πρόγραμμα κατανομής των χώρων στα σωματεία, αναρτάται έξω από κάθε αθλητική εγκατάσταση, καθώς και στο διαδίκτυο. 

β) Διάθεση αθλητικών χώρων σε φορείς του Δημοσίου, Ν.Π. και Ν.Π.Ι.Δ. αυτών (εκτός αθλητικών σωματείων). 
1.	Σε περίπτωση που φορείς του Δημοσίου ή νομικά πρόσωπα δημοσίου ή ιδιωτικού δικαίου επιθυμούν να κάνουν χρήση των αθλητικών εγκαταστάσεων του Δήμου, υποχρεούνται να υποβάλλουν γραπτή αίτηση στην οποία θα αναφέρεται αναλυτικά: 
•	Η εγκατάσταση την οποία αιτείται ο ενδιαφερόμενος. 
•	Το χρονικό διάστημα παραχώρησης. 
•	Οι ακριβείς μέρες και ώρες για τις οποίες ζητείται η χρήση του χώρου. 
•	Ότι ο ενδιαφερόμενος φορέας έχει λάβει γνώση των όρων του παρόντος Κανονισμού και τους αποδέχεται στο σύνολό τους. 

Υπόδειγμα της αίτησης επισυνάπτεται ως αναπόσπαστο μέρος του παρόντος κανονισμού, ως Παράρτημα ΙΙΙ. 

2.	Στη συνέχεια θα ακολουθείται η ανωτέρω σχετική διαδικασία όπως στη περίπτωση της παραχώρησης της αθλητικής εγκατάστασης σε αθλητικά σωματεία.

γ) Διάθεση αθλητικών χώρων σε φυσικά πρόσωπα ή νομικά πρόσωπα (εκτός αθλητικών σωματείων). 
1.	Η χρήση των αθλητικών χώρων από φυσικά πρόσωπα, που δεν είναι μέλη αθλητικών συλλόγων, αφορά στην ελεύθερη πρόσβαση τους στις αθλητικές εγκαταστάσεις του Δήμου Λοκρών. 
2.	Η πρόσβαση επιτρέπεται κατά τις ελεύθερες ώρες για το κοινό, όπως αυτές ορίζονται από τον παρόντα κανονισμό, σχετικά με το πρόγραμμα των αθλητικών εγκαταστάσεων. Τα φυσικά πρόσωπα αιτούνται τη χρήση των εγκαταστάσεων, αφού έχουν λάβει γνώση του παρόντος κανονισμού και τον αποδέχονται στο σύνολο του. Για την πρόσβαση στις αθλητικές εγκαταστάσεις οι ενδιαφερόμενοι οφείλουν, να συμπληρώσουν μια αίτηση-δήλωση με την οποία βεβαιώνουν ότι είναι υγιείς και μπορούν να αθληθούν, ενώ σε ειδικές περιπτώσεις που ορίζεται ακολούθως απαιτείται και ιατρική βεβαίωση. 
3.	Με την έγκριση της εγγραφής, τους δίνεται κάρτα μέλους (αναγράφεται συγκεκριμένος αριθμός μέλους), την οποία υποχρεούνται να επιδεικνύουν κατά την είσοδό τους στις αθλητικές εγκαταστάσεις. 
4.	Για τη χρήση συγκεκριμένων εγκαταστάσεων από φυσικά πρόσωπα απαιτείται η επικοινωνία με το Ν.Π.Δ.Δ. για τον Πολιτισμό και τον Αθλητισμό του Δήμου Λοκρών, σχετικά με τη διαθεσιμότητα της αθλητικής εγκατάστασης, αλλά και τη δέσμευση αυτού από τον αθλούμενο για συγκεκριμένη ώρα. Ο υπεύθυνος υπάλληλος ή εντεταλμένο όργανο, ελέγχει τη διαθεσιμότητα των αιτουμένων εγκαταστάσεων και εγκρίνει ή απορρίπτει την αίτηση.
5.	Για την αποκλειστική χρήση των αθλητικών εγκαταστάσεων βάσει της διαθεσιμότητας αυτών, γίνεται χρέωση του ατομικού αριθμού της κάρτας μέλους του αθλούμενου.
6.	Η χρήση του στίβου στα Δημοτικά Στάδια από τους πολίτες επιτρέπεται όλες τις ώρες που είναι ανοιχτή η εγκατάσταση, εκτός των ωρών προπόνησης ομάδων των σωματείων, για αποφυγή τραυματισμών. Οι ώρες αυτές θα είναι καθορισμένες και αναρτημένες στην αρχή κάθε αθλητικής περιόδου με ευθύνη του προϊσταμένου της αρμόδιας υπηρεσιακής μονάδας.

δ) Διάθεση αθλητικών χώρων σε νεοσύστατους αθλητικούς συλλόγους - σωματεία 
1.	Κάθε ενδιαφερόμενος νεοσύστατος σύλλογος – σωματείο, με έδρα εντός της περιφέρειας του Δήμου Λοκρών, για να έχει δικαίωμα παραχώρησης χρήσης των αθλητικών εγκαταστάσεων, θα πρέπει να καταθέσει στην αρμόδια υπηρεσιακή μονάδα του Δήμου τα παρακάτω δικαιολογητικά: 
•	Καταστατικό Ίδρυσης Αθλητικού Συλλόγου.
•	Πρακτικό συνεδρίασης για τη συγκρότησης του Δ.Σ σε σώμα. 
•	Αναγνώριση του σωματείου από την αρμόδια Ομοσπονδία. Σε αντικατάσταση της «αναγνώρισης», δύναται ο νεοσύστατος σύλλογος/σωματείο να υποβάλλει υπεύθυνη δήλωση, υπογραμμένη από το νόμιμο εκπρόσωπό, ότι έχουν υποβληθεί στην ομοσπονδία τα απαραίτητα έγγραφα για την αναγνώρισή του. Η ως άνω υπεύθυνη δήλωση δεν είναι δυνατόν να έχει ισχύ πέραν των ενενήντα (90) ημερολογιακών ημερών από την ημερομηνία έγκρισης της χρήσης της αθλητικής εγκατάστασης ή την υπογραφή του σχετικού συμφωνητικού. Σε περίπτωση που δεν προσκομιστεί από το σωματείο/σύλλογο στον ως άνω χρόνο η «αναγνώριση», τότε η απόφαση χρήσης της αθλητικής εγκατάστασης και το συμφωνητικό, ανακαλούνται. 
2.	Κατόπιν, υποβάλλει σχετικό αίτημα για τη χρήση των αθλητικών εγκαταστάσεων που επιθυμεί και σε κάθε περίπτωση πριν από την έναρξη κάθε αθλητικής περιόδου (έως 30 Αυγούστου κάθε έτους), αλλά και κατά τη διάρκεια αυτής, εφόσον οι συνθήκες δεν επιτρέπουν διαφορετικά. 
3.	Αν σε περίπτωση που ο αθλητικός σύλλογος – σωματείο δεν καταφέρει κατά την διάρκεια της χρονιάς να συμμετέχει στο πρωτάθλημα λόγω αδυναμίας ή να έχει ικανοποιητικό αριθμό αθλούμενων κατά τις ώρες που του έχουν παραχωρηθεί, αυτόματα αφαιρούνται και οι ώρες παραχώρησης στην αθλητική εγκατάσταση και το σωματείο – σύλλογος αποβάλλεται αυτής.
4.	Στην αίτηση ενδιαφέροντος θα πρέπει να αναφέρονται με σαφήνεια: 
•	Η εγκατάσταση την οποία αιτείται ο ενδιαφερόμενος. 
•	Το χρονικό διάστημα παραχώρησης. 
•	Οι ακριβείς μέρες και ώρες για τις οποίες ζητείται η χρήση του χώρου. 
•	Ότι ο ενδιαφερόμενος φορέας έχει λάβει γνώση των όρων του Κανονισμού και τους αποδέχεται στο σύνολό τους. 

Υπόδειγμα της αίτησης επισυνάπτεται ως αναπόσπαστο μέρος του παρόντος κανονισμού, ως Παράρτημα ΙΙΙ 

ε) Άρνηση παραχώρησης 
Αιτήματα που υποβάλλονται εκπρόθεσμα, είναι ελλιπή, είτε οι αιτούντες έχουν οφειλές προς το Δήμο Λοκρών, δεν γίνονται δεκτά. 

στ) Περαιτέρω διάθεση των χώρων από τα σωματεία, τους φορείς, τα νομικά ή τα φυσικά πρόσωπα προς τρίτους δεν επιτρέπεται σε καμία περίπτωση. Το δικαίωμα χρήσης των χώρων δεν μεταβιβάζεται.

ΑΡΘΡΟ 7
Πρόγραμμα προπονήσεων και αγώνων
1.	Όλες οι προπονήσεις και οι αγώνες γίνονται σύμφωνα με πρόγραμμα που καταρτίζεται, όπως περιγράφηκε ανωτέρω. Οι προπονητές και οι υπεύθυνοι των σωματείων θα πρέπει να παρακολουθούν τα προγράμματα που είναι αναρτημένα στα γυμναστήρια και να ενημερώνονται για πιθανές έκτακτες αλλαγές. Το πρόγραμμα τηρείται αυστηρά ως προς τη λήξη των ωρών προπονήσεων, αγώνων και εκδηλώσεων. Το Ν.Π.Δ.Δ. για τον Πολιτισμό και τον Αθλητισμό του Δήμου Λοκρών έχει το δικαίωμα να τροποποιήσει το πρόγραμμα, σύμφωνα με τις υποχρεώσεις που μπορεί να προκύψουν στη διάρκεια της περιόδου, αφού ενημερώσει εγκαίρως τα Σωματεία τις Τοπικές Επιτροπές / Ενώσεις και τις Ομοσπονδίες.
2.	Το Ν.Π.Δ.Δ. για τον Πολιτισμό και τον Αθλητισμό του Δήμου Λοκρών μπορεί να ματαιώσει ή να τροποποιήσει χρονικά προπόνηση σωματείου, όταν προκύπτουν ανάγκες για διοργάνωση άλλων δημοτικών ή υπερτοπικής σημασίας εκδηλώσεων, όταν δεν το επιτρέπουν οι καιρικές συνθήκες, όταν πραγματοποιούνται εργασίες συντήρησης, επισκευής κ.λπ., ή το επιβάλλουν λόγοι ανωτέρας βίας. Το ίδιο ισχύει και για μεμονωμένες ή κατά περίπτωση αλλαγές στις ώρες προπονήσεων σωματείων, οι οποίες μπορεί να λάβουν χώρα, εφόσον υπάρχει η σχετική δυνατότητα, με βάση το συνολικό ωρολόγιο και εβδομαδιαίο πρόγραμμα χρήσης της αθλητικής εγκατάστασης, μετά από έγγραφη υποβολή σχετικού αιτήματος προς την αρμόδια δημοτική Υπηρεσία από το ενδιαφερόμενο σωματείο. Επίσης, με αντίστοιχη διαδικασία μπορεί να επέλθει τροποποίηση του προγράμματος, εξαιτίας αύξησης ή μείωσης τμημάτων, αριθμού μελών των τμημάτων, κ.λπ..
3.	Σύλλογος/σωματείο που χρησιμοποιεί αθλητική εγκατάσταση του Δήμου, δεν μπορεί να διοργανώνει τουρνουά ή γιορτές αθλητισμού ή άλλες εκδηλώσεις εντός των αθλητικών χώρων χωρίς προηγούμενη έγκριση από το / την Πρόεδρο του Ν.Π.Δ.Δ. για τον Πολιτισμό και τον Αθλητισμό του Δήμου Λοκρών. 
4.	Ο /η Πρόεδρος του Ν.Π.Δ.Δ για τον Πολιτισμό και τον Αθλητισμό του Δήμου Λοκρών, λαμβάνει πρόνοια, έτσι ώστε οι αθλητικές εγκαταστάσεις να διατίθενται και για προγράμματα Άθλησης για Όλους, προγράμματα άθλησης ΑμΕΑ, καθώς και για την άθληση μεμονωμένων ατόμων που δεν ανήκουν σε οργανωμένο Σωματείο (ώρες κοινού).
5.	Τις ημέρες Σάββατο και Κυριακή οι αγώνες προηγούνται στο πρόγραμμα χρήσης από τις προπονήσεις των ομάδων.
6.	Σε περίπτωση αγώνων οι σύλλογοι υποχρεούνται να ορίζουν τους αγώνες τους μισή ώρα μετά την είσοδο τους στον αγωνιστικό χώρο σύμφωνα με τις ώρες που τους έχουν παραχωρηθεί.
7.	Σε περίπτωση που ακυρωθεί αγώνας-προπόνηση η τροποποιηθεί το πρόγραμμα αγώνα εξ’ αιτίας έκτατου γεγονότος οι σύλλογοι και οι αντίστοιχες ομοσπονδίες-ενώσεις θα πρέπει να ενημερώνουν το αρμόδιο τμήμα όσο το δυνατόν νωρίτερα.
8.	Οι προπονητικές ώρες που δίνονται σε ένα Σωματείο αφορούν αποκλειστικά το συγκεκριμένο σωματείο και το συγκεκριμένο τμήμα του σωματείου. Απαγορεύεται να αλλάζουν μεταξύ τους τα Σωματεία τις ώρες προπόνησης ή άλλων εκδηλώσεων, όπως και τις ώρες των ομάδων και των τμημάτων τους. Απαγορεύεται, ακόμη, στα Σωματεία η χρήση των εγκαταστάσεων για άλλη ηλικιακή ομάδα / κατηγορία ή μεμονωμένους αθλητές τους ή για άλλες ομάδες αθλουμένων τους, διαφορετικά από εκείνα που προβλέπει το πρόγραμμα.
9.	Σε περίπτωση που ο αθλητικός σύλλογος – σωματείο δεν καταφέρει κατά την διάρκεια της χρονιάς να συμμετέχει στο πρωτάθλημα λόγω αδυναμίας, αυτόματα αφαιρούνται και οι ώρες παραχώρησης στην αθλητική εγκατάσταση και ο Συλλογές ξανά υποβάλλει νέο αίτημα παραχώρησης ωρών χρήσης της αθλητικής εγκατάστασης σύμφωνα με τις νέες ανάγκες.
10.	Η προπόνηση των ομάδων γίνεται με κατώτερο όριο συμμετεχόντων/ουσών αθλητών/τριών που αντιστοιχεί σε αριθμό όχι λιγότερο από το ήμισυ του αριθμού των αθλητών που δηλώνονται στους επίσημους αγώνες κάθε αθλήματος. Σωματείο που κατ’ επανάληψη χρησιμοποιεί την εγκατάσταση με μη ικανοποιητικό αριθμό αθλούμενων, του αφαιρείται η προπονητική ώρα. 
11.	Σε περίπτωση που διαπιστωθεί ότι αθλητικός σύλλογος κατ’ επανάληψη δεν κάνει χρήση των ωρών που του έχουν διατεθεί ή κάνει χρήση τους για την προπόνηση λιγότερων αθλητών από το ήμισυ του αριθμού των αθλητών που δηλώνει στους επίσημους αγώνες, τότε με απόφαση του / της Προέδρου του Ν.Π.Δ.Δ. για τον Πολιτισμό και τον Αθλητισμό του Δήμου Λοκρών, αφαιρούνται οι ώρες αυτές από τον υπαίτιο αθλητικό σύλλογο και αποδίδονται σε άλλους σύμφωνα με τις ανάγκες. 
12.	Κάθε αθλητικός σύλλογος να γνωρίζει ότι μετά το τέλος της προπόνησης μπορεί να παραμείνει για πέντε (5) λεπτά στον περιβάλλοντα χώρο χωρίς όμως να παρεμποδίζει την επόμενη προπόνηση και ότι οφείλει να εγκαταλείψει τα αποδυτήρια είκοσι (20) λεπτά μετά τη λήξη της προπόνησης του. 
13.	Για κάθε παράπονο ή πρόβλημα που έχει ο χρήστης κατά την προπόνηση πρέπει να απευθύνεται στο προσωπικό των δημοτικών αθλητικών εγκαταστάσεων. 

ΑΡΘΡΟ 8
Δικαιώματα από εισιτήρια και διαφημίσεις-όροι
1.	Η χωρίς αντάλλαγμα παραχώρηση της αθλητικής εγκατάστασης για χρήση, δεν απαλλάσσει τον χρήστη από την υποχρέωση καταβολής στον Δήμο των δικαιωμάτων που προβλέπει ο νόμος, όπως αυτός κάθε φορά ισχύει και, συγκεκριμένα, καταβολή ποσοστού 15% επί των Ακαθαρίστων εισπράξεων από τα εισιτήρια (άρθρο 9 Ν. 423/1976) και 15% επί της αξίας της σύμβασης διαφήμισης (άρθρο 56 του Ν. 2725/1999). Η υποχρέωση καταβολής των ανωτέρω, ενεργοποιείται με νέα απόφαση του διοικητικού συμβουλίου του Ν.Π.Δ.Δ. για τον Πολιτισμό και τον Αθλητισμό του Δήμου Λοκρών
2.	Η πώληση των εισιτηρίων (εάν υπάρχουν) θα ενεργείται με ευθύνη και μέριμνα των Σωματείων ή της Ομοσπονδίας. Ο Δήμος έχει το δικαίωμα να κάνει έλεγχο στις εισόδους των θεατών, προκειμένου να ελέγξει εάν πωλούνται εισιτήρια και εάν οι θεατές εισέρχονται με εισιτήριο, προκειμένου να διασφαλίσει την αξίωσή του, με βάση την ισχύουσα νομοθεσία. 
3.	Σε περίπτωση που Σωματείο ή Ομοσπονδία χρησιμοποιήσει διαφήμιση στο γήπεδο, θα πρέπει να ενημερώσει τον Δήμο προηγουμένως, υποβάλλοντας τα συμφωνητικά που κατατέθηκαν στην Εφορία, για να αποδοθεί το νόμιμο ποσοστό στον Δήμο. 
4.	Απαγορεύεται στα Σωματεία οποιαδήποτε εμπορική διαφήμιση στις αθλητικές εγκαταστάσεις, τόσο κατά τις προπονήσεις, όσο και κατά τους αγώνες, χωρίς την προηγούμενη ως άνω ενημέρωση και χωρίς την έγγραφη άδειά του και την καταβολή του αναλογούντος ποσοστού επί της αξίας της σύμβασης διαφήμισης.
5.	Ο Δήμος (ή τo Ν.Π.Δ.Δ. για τον Πολιτισμό και τον Αθλητισμό του Δήμου Λοκρών) δεν φέρει καμία ευθύνη για την τήρηση της νομοθεσίας που αφορά στις διαφημίσεις των Σωματείων και της Ομοσπονδίας.
6.	Η απόκρυψη εσόδων από εισιτήρια ή διαφημίσεις, συνεπάγεται την επιβολή οικονομικών και διοικητικών κυρώσεων, με απόφαση του δημάρχου ή του ασκούντος τη σχετική αρμοδιότητα αντιδημάρχου, ύστερα από εισήγηση της καθ’ ύλη αρμόδιας δημοτικής Υπηρεσίας.
7.	Οι διαφημίσεις αναρτώνται ή τοποθετούνται σε χώρους που προκαθορίζονται από το Ν.Π.Δ.Δ. για τον Πολιτισμό και τον Αθλητισμό του Δήμου Λοκρών και απαγορεύεται η τοποθέτηση διαφημιστικών πινακίδων σε άλλα σημεία πλην αυτών.
8.	Ο Δήμος δύναται σε προσδιορισμένα με απόφασή του τμήματα των ως άνω επιφανειών των αθλητικών χώρων να τοποθετεί τα εμβλήματα του Τμήματος ή/και του Δήμου Λοκρών ή διαφόρων κατά καιρούς δωρητών ή χορηγών των δραστηριοτήτων του Τμήματος. 
9.	Τα ως άνω προβαλλόμενα εμβλήματα, σήματα ή επωνυμίες απαγορεύεται να επικαλύπτονται καθ’ οιονδήποτε τρόπο κατά τη διάρκεια οποιουδήποτε αγώνα ή άλλης αθλητικής διοργάνωσης. 
10.	Οι διαφημιστικοί χώροι δύνανται να διατίθενται από το Τμήμα Αθλητισμού έναντι αντιτίμου, που καθορίζεται και εγκρίνεται με αποφάσεις του Δημοτικού Συμβουλίου. 
11.	Οι Αθλητικοί Σύλλογοι, οι ομάδες και οι εκπρόσωποί τους, που αναρτούν διαφημιστικά μηνύματα σε συμπεφωνημένα με το Τμήμα σημεία κατά τη διάρκεια των αγώνων για λογαριασμό τους ή για λογαριασμό των ομοσπονδιών τους, σύμφωνα με τα προηγούμενα υποχρεούνται στην καθαίρεση ή απομάκρυνση των ανωτέρω διαφημίσεων από τους αγωνιστικούς χώρους αμέσως μετά τη λήξη των αντίστοιχων αγώνων.
12.	 Οι Αθλητικοί Σύλλογοι, οι ομάδες και οι εκπρόσωποί τους κατά την ανάρτηση, τοποθέτηση ή απομάκρυνση των ως άνω διαφημίσεων οφείλουν να αποφεύγουν οποιαδήποτε φθορά στις επιφάνειες των αθλητικών χώρων ή άλλων διαφημιστικών πινακίδων.
13.	Διαφημίσεις που αντίκεινται στο πνεύμα του αθλητισμού και σε ότι αυτός πρεσβεύει δεν θα γίνονται αποδεκτές. 
14.	Κάθε παράβαση των ανωτέρω επιφέρει τις κυρώσεις που προβλέπονται από την νομοθεσία και τον παρόντα κανονισμό.
•	
•	
ΑΡΘΡΟ 9
Λειτουργικές δαπάνες αθλητικών εγκαταστάσεων
1.	Τα σωματεία δεν επιτρέπεται να εισπράττουν από τους αθλητές/εκπαιδευόμενους οποιοδήποτε ποσό στο όνομα και για λογαριασμό του Δήμου, γενικά, αλλά και ειδικά για τη χρήση των συγκεκριμένων δημοτικών αθλητικών εγκαταστάσεων. Ο Δήμος επιφυλάσσεται για την ανάρτηση σχετικής ανακοίνωσης – ενημέρωσης στους χώρους των εγκαταστάσεων του, εφόσον κρίνει ότι κάτι τέτοιο απαιτείται.
2.	Το Ν.Π.Δ.Δ. για τον Πολιτισμό και τον Αθλητισμό του Δήμου Λοκρών δύναται, με νεα απόφαση διοικητικού συμβουλίου, κατά την περίοδο χρήσης των αθλητικών εγκαταστάσεων, να ζητήσει την ανάλογη εύλογη συμμετοχή των σωματείων στις λειτουργικές δαπάνες της χρήσης τους, όταν αυτές είναι ιδιαίτερα υψηλές και ανάλογα με την αθλητική εγκατάσταση και την χρήση.
3.	Σε περίπτωση μη αποδοχής από κάποιο σύλλογο/σωματείο αυτής της εύλογης οικονομικής συμμετοχής του, ανακαλείται αυτοδίκαια η απόφαση παραχώρησης και απαγορεύεται στο σωματείο η περαιτέρω χρήση των εγκαταστάσεων.
4.	Αποκλείεται η εκ μέρους του Δήμου αξίωση εύλογης συμμετοχής του σωματείου στις λειτουργικές δαπάνες των αθλητικών εγκαταστάσεων, όταν, αποδεδειγμένα, καμία κατηγορία αθλητών του και σε κανένα τμήμα του δεν καταβάλλει, με οποιαδήποτε μορφή, κανενός είδους οικονομικό αντάλλαγμα σ’ αυτό.

ΑΡΘΡΟ 10
Είσοδος αθλητών στις δημοτικές αθλητικές εγκαταστάσεις
Για να επιτραπεί η είσοδος στις δημοτικές αθλητικές εγκαταστάσεις, κλειστές και υπαίθριες, πρέπει στην αρχή κάθε προπονητικής περιόδου να υποβληθεί υπεύθυνη δήλωση του Αθλητικού Σωματείου, στην οποία να αναφέρεται ότι όλοι οι αθλητές του έχουν εξεταστεί από γιατρό και μπορούν να προπονούνται και να συμμετέχουν σε αθλητικές δραστηριότητες. Την υπεύθυνη δήλωση υπογράφει ο πρόεδρος του Σωματείου ή ο νόμιμος εκπρόσωπος αυτού και γιατρός (άρθρο 10 παρ. 3, Πρότυπου Κανονισμού λειτουργίας Νομικών Προσώπων Δημοσίου Δικαίου, Δημοτικών και Κοινοτικών Χώρων Άθλησης της χώρας, ΦΕΚ 1362/Β/ 18-10-2001). 

Στην υπεύθυνη δήλωση επισυνάπτεται ονομαστική κατάσταση των αθλητών και προπονητών του συλλόγου.

Σε περίπτωση παρουσίας σε προπόνηση, νέων αθλητών το Σωματείο είναι υποχρεωμένο να προσκομίσει εκ νέου υπεύθυνη δήλωση στην οποία θα βεβαιώνει ότι οι συγκεκριμένοι αθλητές ανήκουν στο Σωματείο, έχουν εξεταστεί από γιατρό και μπορούν να προπονούνται.

Απαραίτητο στοιχείο επίσης για την είσοδο των αθλητών των σωματείων/συλλόγων ή όσων συμμετέχουν σε προγράμματα μαζικού αθλητισμού του Δήμου Λοκρών που προπονούνται σε κάθε χώρο άθλησης του Δήμου, είναι η ΑΘΛΗΤΙΚΗ ΤΑΥΤΟΤΗΤΑ. Η αθλητική ταυτότητα φέρει τα χαρακτηριστικά: 
•	Την επωνυμία του Δήμου και του Τμήματος 
•	Την επωνυμία του αθλητικού σωματείου 
•	Το ονοματεπώνυμο του αθλητή 
•	Το άθλημα 
•	Την αθλητική περίοδο.
•	Αριθμός Μητρώου 

Κάθε χρόνο εκδίδεται νέα αθλητική ταυτότητα με διάρκεια την αθλητική περίοδο.

Για την έκδοση αθλητικής ταυτότητας για όσους συμμετέχουν σε προγράμματα μαζικού αθλητισμού απαιτείται, ιατρική βεβαίωση υγείας από καρδιολόγο και παθολόγο. Οι παραπάνω ιατρικές βεβαιώσεις δύναται να αντικατασταθούν από μία (1) βεβαίωση Ιατρού γενικής ιατρικής, στην οποία θα βεβαιώνεται ότι ο ενδιαφερόμενος είναι καρδιολογικά και παθολογικά υγιής. 

ΑΡΘΡΟ 11
Προσέλευση και αποχώρηση αθλητών για προπόνηση
Για να επιτραπεί η είσοδος και προπόνηση σε οποιονδήποτε δημοτικό χώρο άθλησης θα πρέπει: 
1.	Κάθε ομάδα αθλητών να συνοδεύεται από τον υπεύθυνο προπονητή. Η προπονητική ιδιότητα του προπονητή πιστοποιείται με σχετική υπεύθυνη δήλωση που κατατίθεται στην αρμόδια υπηρεσιακή μονάδα από τη Διοίκηση του συλλόγου, στην έναρξη κάθε αθλητικής περιόδου. 
2.	Κάθε αθλητής ή ομάδα θα πρέπει να έχουν όλα τα κατάλληλα και απαραίτητα μέσα για την προπόνηση π.χ. φόρμες, αθλητικά υποδήματα, μπάλες κ.λπ. 
3.	Στην αρχή κάθε αθλητικής περιόδου, υποβάλλεται υπεύθυνη δήλωση του αθλητικού σωματείου με επισυναπτόμενη ονομαστική κατάσταση των αθλητών, όπου αναφέρεται ότι έχουν εξετασθεί από ιατρό και δύνανται να προπονούνται και να συμμετέχουν σε αθλητικές εκδηλώσεις. Η δήλωση υπογράφεται από τον νόμιμο εκπρόσωπο του σωματείου. Με ευθύνη του, κάθε αθλητικό σωματείο, θα πρέπει στο τέλος κάθε ημερολογιακού μήνα και όχι αργότερα από την 10η του επομένου, να προσκομίζει στο Ν.Π.Δ.Δ. για τον Πολιτισμό και τον Αθλητισμό του Δήμου Λοκρών επικαιροποιημένη υπεύθυνη δήλωση με ονομαστική κατάσταση αθλητών, σε περίπτωση που έχουν προκύψει μεταβολές (προσθήκες, διαγραφές κ.λπ.). 
4.	Δεν επιτρέπεται στους προπονητές των συλλόγων ή σε οποιονδήποτε άλλο να κάνει χρήση των δημοτικών αθλητικών εγκαταστάσεων για την παράδοση ιδιαίτερων μαθημάτων. 
5.	Για οποιαδήποτε άλλη χρήση των αθλητικών εγκαταστάσεων, ο σύλλογος θα πρέπει να υποβάλλει γραπτώς το αίτημα τουλάχιστον ένα (1) μήνα νωρίτερα. 
6.	Οι προπονητές είναι υποχρεωμένοι να συνοδεύουν τους αθλητές τους και να παραμένουν μέχρι αποχωρήσεώς τους, καθώς επίσης είναι υπεύθυνοι και για τυχόν ατυχήματα μέχρι την αποχώρηση των αθλητών από τον χώρο. Ο αθλητής κάνει χρήση των χώρων και ιδιαίτερα των αθλητικών οργάνων υποχρεωτικά υπό την επίβλεψη του αρμόδιου προπονητή του, ο οποίος και είναι υπεύθυνος για τυχόν ατύχημα. 
7.	Η ομάδα, μετά το πέρας της προπόνησης, έχει δικαίωμα παραμονής στον περιβάλλοντα χώρο για πέντε (5) λεπτά, χωρίς να παρεμποδίζει και να ενοχλεί την προπόνηση της επόμενης ομάδας. 
8.	Η ομάδα θα πρέπει να εγκαταλείπει τα αποδυτήρια του αθλητικού χώρου είκοσι (20) λεπτά μετά το τέλος της προπόνησης. Αθλητές και αθλήτριες δεν επιτρέπεται να παραμένουν και να καθυστερούν μέσα στα αποδυτήρια χωρίς λόγο, πέραν του εικοσάλεπτου. 
9.	Ομάδα που δεν προσέρχεται για προπόνηση, πληρώνει το πιθανό συμφωνηθέν αντίτιμο κανονικά, εκτός αν ο σύλλογος ειδοποιήσει εγκαίρως και τροποποιηθεί το πρόγραμμα κατανομής, σύμφωνα με τα οριζόμενα στον παρόντα κανονισμό. 
10.	Οι προπονητικές ώρες που διατίθενται στις ομάδες αφορούν αποκλειστικά την συγκεκριμένη ομάδα και το συγκεκριμένο τμήμα. Δεν επιτρέπεται να αλλάζουν οι ομάδες μεταξύ τους ώρες προπόνησης αυθαίρετα, καθώς επίσης και να παραβιάζεται το πρόγραμμα προπόνησης της ομάδας από άλλη ομάδα, ή μεμονωμένα άτομα. 
11.	Εάν κάποια ομάδα θέλει να διεξάγει φιλικό αγώνα, οφείλει να ενημερώσει τουλάχιστον μια εβδομάδα πριν, την αρμόδια υπηρεσιακή μονάδα του Δήμου. 
12.	Οι αίθουσες ενδυνάμωσης παραχωρούνται με πρόγραμμα και έναντι πιθανού αντιτίμου, μόνο σε συλλόγους, όπως αναλυτικά προβλέπεται στο σχετικό ιδιωτικό συμφωνητικό. Άλλοι χώροι για τους οποίους η παραχώρηση για χρήση δεν προβλέπεται στο ιδιωτικό συμφωνητικό και ζητείται η χρησιμοποίησή τους, παραχωρούνται επίσης με πρόγραμμα και έναντι πιθανού αντιτίμου, εφόσον υπάρχει η ανάλογη δυνατότητα. Η παρουσία προπονητή σε κάθε περίπτωση είναι απαραίτητη. 
13.	Όσα σωματεία χρησιμοποιούν αίθουσα ενδυνάμωσης θα πρέπει να αναφέρουν αμέσως τυχόν φθορές που διαπιστώνουν στα όργανα, καθόσον από ένα φθαρμένο όργανο υπάρχει σοβαρός κίνδυνος τραυματισμού. 
14.	Οι χώροι που χρησιμοποιούν τα σωματεία (αγωνιστικός χώρος, αποδυτήρια, πάγκοι, κ.λπ.) είναι κοινοί για όλους. Οι προπονητές πρέπει να φροντίζουν οι χώροι να μένουν πάντοτε καθαροί, ώστε να μπορούν να χρησιμοποιηθούν και από τους επόμενους. Δεν επιτρέπεται να αφήνονται υπόλοιπα χρησιμοποιημένων αντικειμένων στους πάγκους (π.χ. μπουκάλια, απορρίμματα, κ.λπ.). 
15.	Μετά το πέρας της προπόνησης, με ευθύνη των προπονητών, θα πρέπει να επανέρχονται στην αρχική τους θέση όλα τα αντικείμενα και όργανα άθλησης που χρησιμοποιήθηκαν. 
16.	Όλοι οι αθλητές και οι προπονητές όταν εισέρχονται στον αγωνιστικό χώρο, πρέπει απαραίτητα να φέρουν αθλητικά υποδήματα. 
17.	Η φύλαξη πολύτιμων και όποιων άλλων αντικειμένων είναι αποκλειστική ευθύνη των χρηστών. 
18.	Δεν επιτρέπεται να εισέρχονται στις αθλητικές εγκαταστάσεις και στους αγωνιστικούς χώρους άτομα με πατίνια, ποδήλατα και διάφορα άλλα τροχοφόρα, εκτός από τον αθλητικό εξοπλισμό που είναι απαραίτητος για την προπόνηση. Εξαίρεση αποτελούν τα αμαξίδια των ΑμΕΑ. 
19.	Οι χρήστες των γυμναστηρίων και όλοι οι εμπλεκόμενοι, υποχρεούνται να διατηρούν καθαρούς τους χώρους που χρησιμοποίησαν (αποδυτήρια, αγωνιστικούς χώρους, τουαλέτες κ.λπ.). Σε κάθε περίπτωση η χρήση των αθλητικών χώρων θα πρέπει να γίνεται με πνεύμα σεβασμού προς το δημόσιο χώρο και προστασίας του από αδικαιολόγητες φθορές. 
20.	Σε περίπτωση αγώνων, τουρνουά και κάθε είδους εκδηλώσεων (αθλητικές και μη), ο καθαρισμός των χρησιμοποιούμενων αθλητικών χώρων κατά τη διάρκεια και στο τέλος των εκδηλώσεων, είναι υποχρέωση του διοργανωτή. 
21.	Απαγορεύεται το κάπνισμα και το άτμισμα σε όλους τους κλειστούς αθλητικούς χώρους. 
22.	Μεμονωμένα άτομα δεν επιτρέπεται να κάνουν χρήση των αθλητικών οργάνων, χωρίς την παρουσία υπεύθυνου προπονητή ή γυμναστή. 
23.	Όταν εισέρχονται σε χώρους άτομα χωρίς αθλητική περιβολή και ανήκουν σε συγκεκριμένο σύλλογο που προπονείται, την ευθύνη έχει ο σύλλογος. Όταν εισέρχονται άτομα εκτός συλλόγου, τότε την ευθύνη για την απομάκρυνσή τους έχει ο υπάλληλος του Δήμου. 
24.	Η κατανάλωση καθώς και η χρήση κάθε είδους φαρμάκων, φαρμακευτικών ή παρεμφερών ουσιών και (ίδιο) σκευασμάτων δεν επιτρέπεται εντός των αθλητικών χώρων. 
25.	Η διατήρηση καλών σχέσεων με το προσωπικό και ο σεβασμός στις υποδείξεις, στις οδηγίες και στις εντολές της Υπηρεσίας είναι υποχρέωση όλων των χρηστών των αθλητικών εγκαταστάσεων του Δήμου. Οι αρμόδιοι δημοτικοί υπάλληλοι είναι εργαζόμενοι και έχουν αρμοδιότητα να προστατεύουν τη δημόσια περιουσία, που τα σωματεία και οι δημότες χρησιμοποιούν. Οι διοικήσεις και οι υπεύθυνοι προπονητές των ομάδων που χρησιμοποιούν τους αθλητικούς χώρους, πρέπει να συμβουλεύουν τους αθλητές και τις αθλήτριές τους, να τηρούν πιστά τις οδηγίες και τις εντολές του προσωπικού και να μην αντιδικούν μαζί τους. 
26.	Όλοι οι όροι και όλες οι λεπτομέρειες που αφορούν στην παραχώρηση χρήσης των αθλητικών χώρων του Δήμου Λοκρών όπως η παραχώρηση των κλειστών γυμναστηρίων, η χρήση των χώρων για προπόνηση από τις ομάδες, το αντίτιμο για την παραχώρηση χρήσης, ο τρόπος πληρωμής, κ.λπ, κατοχυρώνονται με την υπογραφή ιδιωτικού συμφωνητικού μεταξύ του σωματείου (δια του νομίμου εκπροσώπου αυτού) και του Ν.Π.Δ.Δ. για τον Πολιτισμό και τον Αθλητισμό του Δήμου Λοκρών (δια του νομίμου εκπροσώπου), το οποίο σε κάθε περίπτωση υπογράφεται πριν την παραχώρηση του χώρου για χρήση στο σωματείο. 

ΑΡΘΡΟ 12
Μη δικαιούμενοι εισόδου στις προπονήσεις
1.	Προκειμένου να διασφαλισθεί η ομαλή και ασφαλής λειτουργία των αθλητικών εγκαταστάσεων, κατά τη διάρκεια των προπονήσεων στον χώρο της εγκατάστασης, πλην των προπονητών, των γυμναστών, του γιατρού και του φυσικοθεραπευτή κάθε ομάδας, μπορούν να παρευρίσκονται μέχρι δύο (2) έφοροι της ομάδας που κάνει χρήση του χώρου. Μπορούν, επίσης, να παρευρίσκονται αθλητές του συλλόγου με πολιτική ενδυμασία, οι οποίοι για διάφορους λόγους δεν προπονούνται (τραυματίες, κ.λπ.). Την ευθύνη για τη τήρηση των ανωτέρω την φέρει το σωματείο. Σε περίπτωση μη τήρησης των παραπάνω όρων, θα παρεμβαίνει ο υπάλληλος που επιτηρεί τον χώρο άθλησης, ο οποίος θα απομακρύνει κάθε πρόσωπο πέραν των προαναφερομένων. 
2.	Σε κάθε περίπτωση, όταν εισέρχονται στους αθλητικούς χώρους άτομα χωρίς αθλητική περιβολή που δεν περιλαμβάνονται στις ανωτέρω κατηγορίες και ανήκουν στο σωματείο που προπονείται, την ευθύνη απομάκρυνσής τους έχει το σωματείο. Όταν εισέρχονται άτομα που δεν σχετίζονται με το σωματείο που προπονείται, τότε την ευθύνη την έχει ο υπάλληλος που επιτηρεί το συγκεκριμένο χώρο άθλησης, είτε μετά από υπόδειξη του σωματείου, είτε αυτεπαγγέλτως.
3.	Όταν δεν υπάρχει δημοτικός υπάλληλος, η απομάκρυνση των μη δικαιουμένων εισόδου προσώπων πραγματοποιείται με ευθύνη του σωματείου.

ΑΡΘΡΟ 13
Κωλύματα διάθεσης των αθλητικών εγκαταστάσεων 
1.	Όταν έχει γίνει διάθεση του χώρου με παλαιότερη αίτηση σε άλλο φορέα μετά από σχετικό έλεγχο πρωτοκόλλου και αλληλογραφίας. 
2.	Όταν το είδος και το αντικείμενο της δραστηριότητας είναι αντίθετο με τον παρόντα κανονισμό ή με το κοινό αίσθημα ή μπορεί να προκαλέσει την κοινή γνώμη ή άλλους χρήστες των αθλητικών εγκαταστάσεων.
3.	Όταν ο αιτών έχει παραβεί στο παρελθόν όρους του κανονισμού λειτουργίας ή δεν ήταν συνεπής στη χρήση, γεγονός το οποίο πιστοποιείται από έγγραφη σχετική αναφορά των υπευθύνων λειτουργίας των χώρων. 
4.	Όταν ο αιτών δεν πληροί τις προϋποθέσεις του παρόντος κανονισμού.

ΑΡΘΡΟ 14
Διεξαγωγή αγώνων
1.	Χωρίς σχετική άδεια τέλεσης, απαγορεύεται η διεξαγωγή οποιουδήποτε αγώνα. Για την τέλεση αγώνα εφαρμόζονται οι διατάξεις του «Πρότυπου Κανονισμού λειτουργίας Νομικών Προσώπων Δημοσίου Δικαίου, Δημοτικών και Κοινοτικών Χώρων Άθλησης της χώρας», ΦΕΚ 1362/Β/ 18-10-2001 και οι διατάξεις της Υ.Α. 17112/2000 «Κανονισμός Λειτουργίας των Εθνικών και Δημοτικών Γυμναστηρίων της χώρας (Ν.Π.Δ.Δ.)», Φ.Ε.Κ. 847/Β/11-07-2000. Ειδικότερα, για να διεξαχθεί οποιοσδήποτε αγώνας, διεθνής, πανελλήνιος, περιφέρειας, τοπικού πρωταθλήματος, σχολικός, είτε επίσημος, είτε φιλικός, απαιτείται άδεια τέλεσης αγώνα, που εκδίδεται από τον αρμόδιο φορέα, με μέριμνα του γηπεδούχου σωματείου ή των οικείων Ομοσπονδιών. Η άδεια γνωστοποιείται εγκαίρως στην αρμόδια δημοτική Υπηρεσία τουλάχιστον 3 ημέρες πριν τη διεξαγωγή του, με οποιοδήποτε πρόσφορο μέσο (φαξ, email, ταχυδρομικά, κ.λπ.) και στην αντίστοιχη Αστυνομική Αρχή. 
2.	Σωματείο που θέλει να κάνει επίσημο ή και φιλικό αγώνα σε αθλητική εγκατάσταση που δεν του έχει παραχωρηθεί η χρήση της, οφείλει να ζητήσει, δέκα (10) τουλάχιστον ημέρες πριν από την τέλεσή του, την έγγραφη έγκριση για την παραχώρηση του χώρου από το Ν.Π.Δ.Δ. για τον Πολιτισμό και τον Αθλητισμό του Δήμου Λοκρών, και να προσκομίσει έγκαιρα (τουλάχιστον 3 ημέρες πριν) την άδεια τέλεσης του αγώνα.  
3.	Απαραίτητη προϋπόθεση για διεξαγωγή οποιουδήποτε αγώνα ή προπόνησης είναι η ύπαρξη του αναγκαίου προσωπικού που απαιτείται για την ασφαλή διεξαγωγή του. Στις περιπτώσεις που δεν παρίσταται προσωπικό του Τμήματος την ευθύνη της λειτουργίας έχουν τα σωματεία  στα οποία έχει παραχωρηθεί η αθλητική εγκατάσταση 
4.	Οι αγώνες διεξάγονται σύμφωνα με τις προκηρύξεις και τους κανονισμούς του εκάστοτε αρμόδιου φορέα διοργάνωσης. Την ευθύνη ομαλής και ασφαλούς τέλεσης των αγώνων έχουν οι υπεύθυνοι τέλεσής τους (γηπεδούχο σωματείο, διοργανώτρια αρχή) και ως φυσικά πρόσωπα οι υπεύθυνοι του γηπεδούχου σωματείου (πρόεδρος, έφορος, μέλη Δ.Σ. του σωματείου, τα πρόσωπα εκτός των αθλητών που έχουν δηλωθεί στο φύλλο αγώνα) ή της διοργανώτριας αρχής (μέλη Δ.Σ. Τοπικής Επιτροπής/Ένωσης, Ομοσπονδίας ή του φορέα τέλεσης των αγώνων, οι τεχνικοί σύμβουλοι αυτών, κ.λπ.). 
5.	Κατά τη διάρκεια κάθε αγώνα, το γηπεδούχο σωματείο ή η αρμόδια Ομοσπονδία υποχρεούται να διαθέτει στο χώρο αρμόδιο ιατρό - νοσοκόμο, κυτίο Πρώτων Βοηθειών πλήρως εξοπλισμένο για την παροχή πρώτων βοηθειών και αυτοκίνητο μεταφοράς ασθενών, εφόσον αυτό προβλέπεται από την προκήρυξη διεξαγωγής του αγώνα. 
6.	Το Ν.Π.Δ.Δ. για τον Πολιτισμό και τον Αθλητισμό του Δήμου Λοκρών φροντίζει ώστε οι αθλητικές εγκαταστάσεις να πληρούν τις προϋποθέσεις διεξαγωγής αγώνα. 
7.	Το Ν.Π.Δ.Δ. για τον Πολιτισμό και τον Αθλητισμό του Δήμου Λοκρών είναι επίσης υποχρεωμένο να διαθέτει εξοπλισμό για παροχή πρώτων βοηθειών. 
8.	Το έντυπο και ηλεκτρονικό υλικό που απαιτείται για τη διεξαγωγή του αγώνα, εξασφαλίζεται με ευθύνη και μέριμνα του γηπεδούχου σωματείου (φύλλο αγώνα, ηλεκτρονικά όργανα, πίνακας αποτελεσμάτων κ.λπ.). 
9.	Με την έναρξη του αγώνα εφαρμόζονται οι κανονισμοί του κάθε αθλήματος και το προσωπικό του Δήμου δεν έχει καμία αρμοδιότητα στον αγωνιστικό χώρο.
10.	Σε περίπτωση ζημίας ή βλάβης που απαιτεί παρέμβαση του προσωπικού του Δήμου (λαμπτήρες, φιλέ, δίχτυα, ταμπλό, κ.λπ.), η είσοδος στον αγωνιστικό χώρο στο προσωπικό του Δήμου επιτρέπεται μετά από άδεια ή του παρατηρητή ή του διαιτητή του αγώνα ή του κομισάριου ή του αλυτάρχη ή της γραμματείας και αφού διακοπεί ο αγώνας, εφόσον κάτι τέτοιο είναι απαραίτητο. 
11.	Αγωνιστικός χώρος, για τις ανάγκες του παρόντος κανονισμού, νοείται όλος ο χώρος εντός της κάθε είδους περίφραξης του αγωνιστικού χώρου, εφόσον υπάρχει (συμπεριλαμβανομένων των πάγκων αναπληρωματικών, της γραμματείας, κ.λπ.), τα αποδυτήρια των ομάδων και ο χώρος της διαδρομής από τον αγωνιστικό χώρο έως τα αποδυτήρια. 
12.	Την ευθύνη για την ομαλή διεξαγωγή του αγώνα έχει το γηπεδούχο σωματείο, είτε παρευρίσκεται κατά τη διεξαγωγή του αστυνομική δύναμη, είτε όχι. Το προσωπικό του Δήμου, όπου υπάρχει, συνεργάζεται και διευκολύνει την αστυνομία στο έργο της, όταν αυτή παρευρίσκεται στην αθλητική εγκατάσταση.
13.	Την ευθύνη για την καθαριότητα του χώρου κατά τη διάρκεια του αγώνα έχει το γηπεδούχο σωματείο. 

Α) Για τη διεξαγωγή αγώνων ποδοσφαίρου προβλέπεται επιπροσθέτως ότι:
1.	Τα αποδυτήρια παραδίδονται σε χρήση από τον υπάλληλο του Δήμου στον υπεύθυνο του κάθε συλλόγου / σωματείου 90 ́ πριν από την έναρξη του αγώνα.
2.	Όπου δεν υπάρχει δημοτικός υπάλληλος, οι αθλητικές εγκαταστάσεις που χρησιμοποιούνται από περισσότερους συλλόγους/σωματεία, παραλαμβάνονται με ευθύνη των υπευθύνων των σωματείων που κάνουν χρήση και παραδίδονται κατά την αποχώρησή τους στην κατάσταση που παραλήφθηκαν.

Β) Για τη διεξαγωγή αγώνων στίβου προβλέπεται επιπροσθέτως ότι:
1.	Όλα τα όργανα και υλικά διεξαγωγής του αγώνα που ανήκουν στο Δήμο (εμπόδια, βατήρες, στρώματα, σφαίρες, ακόντια, κοντάρια, στυλοβάτες, πήχεις, κ.λπ.) παραδίδονται από τον αρμόδιο υπάλληλο του Σταδίου στον υπεύθυνο των αγώνων, ο οποίος έχει ορισθεί από τον ΣΕΓΑΣ με την προκήρυξη των αγώνων και επιστρέφονται από τον ίδιο. Τα υλικά που παραδίδονται για τις ανάγκες του αγώνα περιγράφονται σε κατάσταση, η οποία υπογράφεται και από τους δύο κατά την παράδοση και επιστροφή. 
2.	Η τοποθέτηση σε κάθε θέση των οργάνων, π.χ. εμπόδια, βατήρες, στρώματα, κ.λπ.. είναι αποκλειστική ευθύνη του ΣΕΓΑΣ ή του συλλόγου και όχι των υπαλλήλων του Δήμου. 
3.	Η χρήση του σκάμματος είναι ευθύνη των αρμοδίων του ΣΕΓΑΣ ή του συλλόγου. Η αρχική διαμόρφωση είναι ευθύνη του προσωπικού της αρμόδιας υπηρεσιακής μονάδας.
4.	Η χάραξη των γραμμών στο ταρτάν του στίβου είναι ευθύνη του Δήμου. Η χάραξη των γραμμών σε χωμάτινο στίβο είναι ευθύνη του ΣΕΓΑΣ. 
5.	Η χάραξη των γραμμών για ακόντιο, σφαίρες, είναι ευθύνη του Δήμου και γίνονται παρουσία υπευθύνου του ΣΕΓΑΣ ή του συλλόγου εκεί όπου χρειάζονται.
6.	Για την διεξαγωγή του αγωνίσματος της σφύρας και της σφαίρας στο χλοοτάπητα του σταδίου, απαιτείται έγκριση διεξαγωγής από την αρμόδια υπηρεσιακή μονάδα του Δήμου, για λόγους προστασίας του χλοοτάπητα.
7.	Σε περίπτωση που οι αγώνες διεξάγονται από σωματείο, την ευθύνη για τα ανωτέρω έχει το σωματείο, το οποίο και πρέπει να γνωστοποιήσει εγγράφως στο δήμο πριν τη διεξαγωγή του αγώνα το εξουσιοδοτημένο από το σωματείο πρόσωπο που θα φέρει την ευθύνη για την παραλαβή και επιστροφή των οργάνων και των υλικών διεξαγωγής των αγώνων. 

Γ) Για τη διεξαγωγή αγώνων σε κλειστά γυμναστήρια προβλέπεται επιπροσθέτως ότι:
1.	Τα αποδυτήρια, κλειδιά, χρονόμετρα, κ.λπ., παραδίδονται από τον υπάλληλο του Δήμου στον υπεύθυνο κάθε σωματείου ή στη γραμματεία του αγώνα. Το χρονικό περιθώριο εξαρτάται από την κατηγορία του αγώνα. Ειδικότερα τουλάχιστον µία ώρα προγενέστερα για αγώνες εθνικών κατηγοριών και μισή ώρα τουλάχιστον για αγώνες τοπικών , εφηβικών, παιδικών, μικρών ηλικιών και σχολικών πρωταθλημάτων.
2.	Όπου δεν υπάρχει δημοτικός υπάλληλος, τα ανωτέρω εξασφαλίζονται με μέριμνα του αθλητικού συλλόγου στον οποίο έχει παραχωρηθεί η χρήση του γυμναστηρίου και έχει την ευθύνη διεξαγωγής του αγώνα.
3.	Στη διάρκεια της ανάπαυλας (time out) ή σε άλλες φυσικές διακοπές του αγώνα, όταν χρειάζεται σκούπισμα το δάπεδο, την ευθύνη έχει το γηπεδούχο σωματείο και όχι ο υπάλληλος του Δήμου. 

ΑΡΘΡΟ 15
Ειδικοί όροι χρήσης των αθλητικών εγκαταστάσεων
Για τις κατωτέρω εγκαταστάσεις ισχύουν οι ακόλουθοι ειδικοί όροι χρήσης:
Α) Γήπεδο με φυσικό χλοοτάπητα: 
1.	Η χρήση των γηπέδων με φυσικό χλοοτάπητα παραχωρείται αποκλειστικά για προπόνηση και διεξαγωγή αγώνων στις αγωνιστικές ποδοσφαιρικές ομάδες συλλόγων/σωματείων που συμμετέχουν σε τοπικά, περιφερειακά και εθνικά πρωταθλήματα, με βασικά κριτήρια την εντοπιότητα και την κατηγορία στην οποία αγωνίζεται η ομάδα.
2.	Σε προγραμματισμένη ή έκτακτη συντήρηση του χλοοτάπητα δεν διεξάγονται προπονήσεις ή αγώνες, για όσο διάστημα διαρκεί αυτή.
3.	Δεν επιτρέπεται η χρήση εξάταπων παπουτσιών στις προπονήσεις. 
4.	Προγραμματισμένη προπόνηση ή φιλικός αγώνας σε υγρό από βροχόπτωση γήπεδο δεν διεξάγεται.
5.	Όταν επικρατούν δυσμενείς καιρικές συνθήκες και ο αγωνιστικός χώρος είναι βαρύς και λασπώδης και έχει κριθεί από τις αρμόδιες Υπηρεσίες του Δήμου (Τμήμα Πρασίνου) ότι η διεξαγωγή του αγώνα θα επιφέρει σημαντική φθορά ή ζημιά, τότε με απόφαση του / της Προέδρου του Ν.Π.Δ.Δ. για τον Πολιτισμό και τον Αθλητισμό του Δήμου Λοκρών, που γνωστοποιείται προφορικά, το γήπεδο δεν θα διατίθεται για τη διεξαγωγή προγραμματισμένου αγώνα στο πλαίσιο επίσημων διοργανώσεων πρωταθλημάτων ή κυπέλου και θα χρησιμοποιείται η εναλλακτική έδρα.
6.	Όταν οι επικρατούσες καιρικές συνθήκες είναι δυσμενείς και δεν αναμένεται βάσει των μετεωρολογικών προβλέψεων βελτίωση των καιρικών συνθηκών, με εισήγηση της αρμόδιας δημοτικής Υπηρεσίας (Τμήμα Πρασίνου) και με απόφαση του / της Προέδρου του Ν.Π.Δ.Δ. για τον Πολιτισμό και τον Αθλητισμό του Δήμου Λοκρών, που γνωστοποιείται εγγράφως, δύναται να ζητηθεί από τη διοργανώτρια αρχή η αναβολή προγραμματισμένου αγώνα 48 ώρες πριν από την έναρξή του.
7.	Η μέγιστη εβδομαδιαία χρήση του γηπέδου συμπεριλαμβανομένων και των αγώνων καθορίζεται εγγράφως από την αρμόδια δημοτική Υπηρεσία, δηλαδή το Τμήμα Πρασίνου, στην αρχή κάθε αγωνιστικής περιόδου. Υπεύθυνη δημοτική Υπηρεσία για την τήρηση της εβδομαδιαίας χρήσης είναι το Ν.Π.Δ.Δ. για τον Πολιτισμό και τον Αθλητισμό του Δήμου Λοκρών.
8.	Ποδοσφαιρική ομάδα που κάνει χρήση παραχωρημένου σε αυτήν γηπέδου με φυσικό χλοοτάπητα για τις προπονήσεις της, δύναται να αιτηθεί τη προσωρινή παραχώρηση άλλου γηπέδου με φυσικό χλοοτάπητα εάν αυτό κρίνεται απαραίτητο για τη σωστή συντήρηση και για τη μείωση της καταπόνησης του αρχικά παραχωρημένου γηπέδου και μόνο σε περίπτωση που αυτό δεν επιφέρει αυξημένη φθορά στο εναλλακτικό γήπεδο όπως επίσης και αλλαγές στο πρόγραμμα προπονήσεων των ομάδων που το χρησιμοποιούν.
•	
Β) Γήπεδο με πλαστικό χλοοτάπητα: 
1.	Η χρήση των γηπέδων με πλαστικό χλοοτάπητα παραχωρείται στις αγωνιστικές ποδοσφαιρικές ομάδες συλλόγων/σωματείων που συμμετέχουν σε τοπικά, περιφερειακά και εθνικά πρωταθλήματα.
2.	Τα γήπεδα με πλαστικό χλοοτάπητα χρησιμοποιούνται κυρίως για τη διεξαγωγή αγώνων.
3.	Τα γήπεδα με πλαστικό χλοοτάπητα, παραχωρούνται ως βασική έδρα σε σωματείο με κριτήριο την εντοπιότητα και ως εναλλακτική έδρα σε περισσότερα σωματεία, για την αποσυμφόρηση εκείνων με φυσικό χλοοτάπητα, με βασικό κριτήριο την κατηγορία στην οποία αγωνίζεται η ομάδα τους.
4.	Η χρήση γίνεται σύμφωνα με τις οδηγίες του κατασκευαστή.
5.	Αθλητικά σωματεία ή φυσικά πρόσωπα δύνανται να αιτηθούν ώρες χρήσης στα εν λόγω γήπεδα.

Γ) Στίβος με ελαστικό-χωμάτινο τάπητα: 
1.	Η είσοδος και η έξοδος προς και από το στίβο γίνεται από συγκεκριμένες εισόδους / εξόδους.
2.	Απαγορεύεται η χρήση του χλοοτάπητα του γηπέδου ποδοσφαίρου για τρέξιμο ή ασκήσεις από αθλητές και αθλούμενους. Η δυνατότητα αυτή μπορεί να δοθεί κατόπιν ειδικής άδειας από την αρμόδια δημοτική Υπηρεσία για εξαιρετικές περιπτώσεις (αθλητές εθνικών ομάδων, αποθεραπεία μετά από τραυματισμό, κ.ά.) και κατόπιν υποβολής γραπτού αιτήματος. 
3.	Ώρες κοινού είναι διαθέσιμες καθ’ όλη τη διάρκεια λειτουργίας του σταδίου, αλλά σε συγκεκριμένους διαδρόμους. 
4.	Στις περιπτώσεις που οι συνθήκες το απαιτούν το τμήμα αθλητισμού καταρτίζει πρόγραμμα χρήσης  με διαφορετικές ώρες για τα αθλητικά σωματεία από αυτές για το κοινό. 

Δ) Κλειστά γυμναστήρια: 
1.	Η χρήση των κλειστών γυμναστηρίων παραχωρείται κυρίως για προπόνηση και διεξαγωγή αγώνων στις αγωνιστικές ομάδες συλλόγων/σωματείων που συμμετέχουν σε σχολικά, τοπικά, περιφερειακά και εθνικά πρωταθλήματα.
2.	Κατ’ εξαίρεση, κατά την κατάρτιση των προγραμμάτων άθλησης, λαμβάνεται μέριμνα, έτσι ώστε οι κλειστές αθλητικές εγκαταστάσεις να διατίθενται για προγράμματα άθλησης για όλους της ΓΓΑ, προγράμματα άθλησης ΑμΕΑ, Φυσικά ή Νομικά πρόσωπα εκτός σωματείων. 

ΑΡΘΡΟ 16
Χρήση αποδυτηρίων-αθλητικών οργάνων
1.	Κάθε σωματείο κ.λπ., που χρησιμοποιεί τις δημοτικές αθλητικές εγκαταστάσεις έχει το δικαίωμα χρήσης ενός αποδυτηρίου, εφόσον αυτό είναι εφικτό, των χώρων υγιεινής, και όλων των οργάνων που διαθέτει η αθλητική εγκατάσταση και είναι απαραίτητα για τη διεξαγωγή της συγκεκριμένης προπόνησης (π.χ. στρωμάτων, φιλέ, εστιών, κ.λπ.), τα οποία είναι υποχρεωμένο, με ευθύνη του προπονητή, να επιστρέψει μετά το πέρας της προπόνησης στην αρχική τους θέση. 
2.	Αθλητικά όργανα που φυλάσσονται στις αποθήκες των εγκαταστάσεων παραδίδονται προς χρήση από τον αρμόδιο υπάλληλο και ο υπεύθυνος του συλλόγου υπογράφει σε σχετικό βιβλίο χρέωσης για την παραλαβή τους. Στο τέλος της προπόνησης επιστρέφεται το υλικό, παραλαμβάνεται από τον υπεύθυνο υπάλληλο και ο υπεύθυνος του συλλόγου υπογράφει στο σχετικό βιβλίο χρέωσης για την παράδοσή τους.
3.	Το προσωπικό του Δήμου δεν είναι αρμόδιο ή υπεύθυνο να τοποθετεί, μετακινεί, ή μεταφέρει τα αθλητικά όργανα (μπασκέτες, εμπόδια, δίζυγα, βατήρες, ακόντια, εστίες, ιστούς, κ.ά.) πριν ή κατά τη διάρκεια της προπόνησης. Αυτό είναι αποκλειστική ευθύνη του προπονητή και των αθλητών του κάθε σωματείου που κάνει χρήση της αθλητικής εγκατάστασης. Ο υπάλληλος που επιτηρεί το συγκεκριμένο χώρο άθλησης συνεργάζεται με τους υπευθύνους του σωματείου και υποδεικνύει τρόπους μεταφοράς του αθλητικού υλικού, όταν κάτι τέτοιο απαιτείται για λόγους ασφαλείας και διασφάλισης της ακεραιότητας του υλικού.

ΑΡΘΡΟ 17
Είσοδος ελεύθερα αθλουμένων
Για τον ελεύθερα αθλούμενο πολίτη σε όλες τις αθλητικές εγκαταστάσεις του Δήμου, που επιτρέπεται η άθλησή του, ισχύουν, επιπλέον, τα εξής: 
1.	Προκειμένου να έχει πρόσβαση σε χώρο άθλησης του Δήμου, πρέπει να είναι εφοδιασμένος με κάρτα εισόδου, η οποία εκδίδεται, ύστερα από αίτησή του, από την αρμόδια υπηρεσία διαχείρισης της αθλητικής εγκατάστασης του Δήμου και υποχρεούται να την επιδεικνύει στον αρμόδιο υπάλληλο πριν την είσοδό του στον αθλητικό χώρο και σε κάθε περίπτωση ελέγχου από εντεταλμένο υπάλληλο του Δήμου.
2.	Με την αίτησή του συνυποβάλλει υπεύθυνη δήλωση, στην οποία αναφέρει ότι αθλείται με δική του ευθύνη, η οποία συνοδεύεται από ιατρική γνωμάτευση που βεβαιώνει την ικανότητά του για άθληση.
3.	Σε περίπτωση που δεν προσκομίσει ιατρική βεβαίωση, απαιτείται να υποβάλλει υπεύθυνη δήλωση στην οποία θα αναφέρει ότι έχει ενημερωθεί για τις υποχρεώσεις του ως ελεύθερα αθλούμενος, ότι του ζητήθηκε ιατρική γνωμάτευση που δεν επιθυμεί να προσκομίσει, ότι γυμνάζεται με ατομική του ευθύνη και ότι ο Δήμος Λοκρών δεν φέρει καμία ευθύνη για οποιοδήποτε πρόβλημα που ενδεχομένως προκύψει από την άσκησή του εντός του αθλητικού χώρου.
4.	Για ανήλικο την υπεύθυνη δήλωση υποβάλει ο γονέας ή κηδεμόνας, στην οποία αναφέρει ότι επιτρέπει στον ανήλικο να γυμνάζεται ως ελεύθερα αθλούμενος, ότι έχει ενημερωθεί για τις υποχρεώσεις του ως ελεύθερα αθλούμενος, ότι του ζητήθηκε ιατρική γνωμάτευση, αλλά δεν την προσκόμισε, ότι ο ανήλικος γυμνάζεται με ευθύνη του γονέα ή κηδεμόνα που υποβάλει την υπεύθυνη δήλωση και ότι ο Δήμος Λοκρών δεν φέρει καμία ευθύνη για οποιοδήποτε πρόβλημα που ενδεχομένως προκύψει από την άσκησή του εντός του αθλητικού χώρου.
5.	Στις περιπτώσεις χρήσης των αθλητικών εγκαταστάσεων στο πλαίσιο της ελεύθερης άθλησης από μεμονωμένα άτομα τα οποία δεν έχουν κάρτα εισόδου, αθλούνται με δική τους ευθύνη ή στην περίπτωση ανηλίκου με ευθύνη των γονέων τους και σε κάθε περίπτωση αποδέχονται τα όσα περιλαμβάνονται στον κανονισμό λειτουργίας.
6.	Κάθε ελεύθερα αθλούμενος πρέπει να τηρεί αυστηρά το ωράριο και να αποχωρεί από τον αθλητικό χώρο αν αυτό ζητηθεί για ειδικό λόγο, ανεξάρτητα από το ωράριο. 
7.	Σε κάθε περίπτωση, όλοι οι ελεύθερα αθλούμενοι γυμνάζονται με ατομική τους ευθύνη.

ΑΡΘΡΟ 18
Προστασία και καθαρισμός των αθλητικών εγκαταστάσεων
1.	Οι χώροι των γυμναστηρίων (αγωνιστικός χώρος, αποδυτήρια, πάγκοι, κ.λπ.) είναι κοινοί για όλους. Οι χρήστες των αθλητικών εγκαταστάσεων – γυμναστηρίων και όλοι οι εμπλεκόμενοι, υποχρεούνται να διατηρούν καθαρούς τους χώρους που χρησιμοποίησαν (αποδυτήρια, αγωνιστικούς χώρους, τουαλέτες κ.λπ.). 
2.	Ειδικά, οι προπονητές υποχρεούνται να φροντίζουν μετά από κάθε χρήση, να αδειάζουν έγκαιρα οι εγκαταστάσεις και να παραδίδουν το χώρο καθαρό, τακτοποιημένο και ελεύθερο και να επαναφέρουν τα πράγματα στη θέση και στην κατάσταση που βρίσκονταν κατά την παραλαβή τους, σύμφωνα με τις υποδείξεις των υπαλλήλων του Δήμου (όπου υπάρχουν), για να μπορούν να χρησιμοποιηθούν και από τους επόμενους. 
3.	Δεν επιτρέπεται να αφήνονται υπόλοιπα χρησιμοποιημένων αντικειμένων στους πάγκους ή σε οποιοδήποτε άλλο σημείο της αθλητικής εγκατάστασης (π.χ. μπουκάλια, τέιπ, επίδεσμοι, κ.λπ.). Σε κάθε περίπτωση, η χρήση των εγκαταστάσεων πρέπει να γίνεται με πνεύμα οικονομίας και προστασίας από φθορές, ώστε να συνεχίσουν να εξυπηρετούν τις ανάγκες των αθλουμένων. 
4.	Σε αγώνες, τουρνουά και κάθε είδους εκδηλώσεις (αθλητικές και μη), πέραν των τακτικών επισήμων πρωταθλημάτων, ο καθαρισμός των εγκαταστάσεων κατά τη διάρκεια και στο τέλος των εκδηλώσεων, αποτελεί υποχρέωση του διοργανωτή.
5.	Τα σωματεία δεν δικαιούνται να προβούν σε καμία τροποποίηση των εγκαταστάσεων, σε τοποθέτηση κάθε τύπου πρόσθετων αποθηκευτικών χώρων π.χ. φωριαμών, κοντέινερς, κ.λπ. χωρίς την έγγραφη έγκριση της αρμόδιας δημοτικής Υπηρεσίας, ύστερα από την υποβολή σχετικού αιτήματος.
6.	Οποιεσδήποτε τροποποιήσεις πραγματοποιηθούν κατόπιν έγκρισης της αρμόδιας Δημοτικής Υπηρεσίας θα παραμένουν επ’ ωφελεία των παραχωρούμενων χώρων. Τα σωματεία-σύλλογοι μπορούν να παραλάβουν από τους χώρους οι οποίοι τους είχαν παραχωρηθεί οποιοδήποτε κινητό εξοπλισμό προσέθεσαν χωρίς η αφαίρεση αυτή να προκαλεί βλάβη ή ζημία στο χώρο. 

ΑΡΘΡΟ 19
Φθορές αθλητικών εγκαταστάσεων
1.	Σε κάθε περίπτωση χρήσης των χώρων άθλησης του Δήμου καθώς και χρήσης των οργάνων του, ο κάθε αθλητής ή άτομο γενικά πρέπει να φροντίζει ώστε να μην προκαλεί φθορές στα όργανα, στα αποδυτήρια και γενικά σε όλες τις εγκαταστάσεις του Δήμου. Οι εσκεμμένες φθορές των οργάνων και γενικά των εγκαταστάσεων των χώρων άθλησης του Δήμου από αθλητές, προπονητές και αθλητικούς παράγοντες και σωματεία τιμωρούνται οπωσδήποτε. Η τιμωρία μπορεί να είναι η αποκατάσταση των φθορών καθώς και η προσωρινή ή οριστική αποβολή του αθλητή, προπονητή ή αθλητικού παράγοντα από τις εγκαταστάσεις του Δήμου.
2.	Τα σωματεία και όλοι όσοι κάνουν χρήση των εγκαταστάσεων, θα πρέπει να αναφέρουν αμέσως φθορές που διαπιστώνουν στις εγκαταστάσεις, στα όργανα και σε κάθε είδους εξοπλισμό, για την αποφυγή κινδύνου τραυματισμού, αλλά και για τον εντοπισμό του υπαιτίου πρόκλησης της φθοράς.
3.	Όταν η φθορά αφορά σε αθλητικά όργανα και αθλητικό υλικό που δεν ανήκει στο Δήμο, αλλά έχει μεταφερθεί, εγκατασταθεί και λειτουργεί – χρησιμοποιείται με ευθύνη σωματείου ή τοπικής επιτροπής/ένωσης ή Ομοσπονδίας, θα πρέπει να ενημερώνεται άμεσα για τα ανωτέρω το αντίστοιχο σωματείο ή η τοπική επιτροπή/ένωση ή η Ομοσπονδία.
4.	Εάν αθλητής, προπονητής ή αθλητικός παράγοντας προξενήσει οποιαδήποτε ζημιά στις εγκαταστάσεις ή στον περιβάλλοντα χώρο, οφείλει η διοίκηση του σωματείου, στο οποίο αυτός ανήκει, να ενημερώσει αμέσως το Ν.Π.Δ.Δ. για τον Πολιτισμό και τον Αθλητισμό του Δήμου Λοκρών. Σε κάθε περίπτωση, το σωματείο υποχρεούται σε άμεση αποκατάσταση της ζημιάς με δικές του δαπάνες, όπως αναλυτικά προβλέπεται στον παρόντα Κανονισμό.
5.	Τα σωματεία ευθύνονται για κάθε φθορά, βλάβη και ζημιά στις εγκαταστάσεις (δάπεδο, κερκίδες, υαλοστάσια, κιγκλιδώματα, είδη υγιεινής, ηλεκτρικές εγκαταστάσεις κ.λπ.), ή και σε άλλους χώρους των εγκαταστάσεων που χρησιμοποιούν, εφόσον προκλήθηκαν από αθλητές τους, υπαλλήλους τους ή θεατές σε όλη τη διάρκεια της προπαρασκευής και της τέλεσης των προπονήσεων, των αγώνων και κάθε άλλης εκδήλωσης.
6.	Μετά τη διαπίστωση οποιασδήποτε φθοράς, βλάβης ή ζημιάς, θα γίνεται άμεσα αποτίμηση της ζημιάς από την αρμόδια Τεχνική Υπηρεσία του Δήμου, παρουσία εκπροσώπου του σωματείου και θα υπογράφεται άμεσα πρωτόκολλο ζημιών, όπου θα περιγράφεται η ζημιά, καθώς και το προϋπολογιζόμενο κόστος (δαπάνη) αποκατάστασης.
7.	Σε περίπτωση που το Σωματείο δεν προσέλθει για τη σύνταξη του ως άνω πρωτοκόλλου, αυτό συντάσσεται μονομερώς από τον Δήμο και κοινοποιείται στο ευθυνόμενο σωματείο, μαζί με πρόσκληση προς άμεση αποκατάσταση της ζημιάς, μέσα σε εύλογη προθεσμία, που δεν μπορεί να υπερβεί τις τριάντα (30) ημέρες από την κοινοποίηση του πρωτοκόλλου στο σωματείο. 
8.	Σε περίπτωση μη αποκατάστασης της ζημιάς από το σωματείο μέσα στο χρόνο που ορίσθηκε, ο Δήμος προβαίνει στην αποκατάστασή της και κινεί τις διαδικασίες αφενός μεν απαγόρευσης περαιτέρω χρήσης των εγκαταστάσεων από τους υπαίτιους και αφετέρου βεβαίωσης της οφειλής, όπως και είσπραξης αυτής με κάθε νόμιμο μέσο.
9.	Η ίδια ως άνω ευθύνη βαρύνει και κάθε άλλο μεμονωμένο ή μη χρήστη αθλητικής εγκατάστασης, για τον οποίο ακολουθείται ανάλογη διαδικασία.

ΑΡΘΡΟ 20
Αστική ευθύνη 
1.	Κάθε σωματείο φέρει την πλήρη και αποκλειστική αστική ευθύνη έναντι των αθλητών της ομάδας, της προπονητικής ομάδας και κάθε συνεργάτη του, έναντι του Δήμου, καθώς και έναντι κάθε τρίτου για οποιαδήποτε ζημιά, υλική ή ηθική, προκληθεί με υπαιτιότητά του ή με υπαιτιότητα μέλους του σε πρόσωπα ή πράγματα, κατά το χρόνο χρήσης των εγκαταστάσεων από το σωματείο.
2.	Εφόσον δεν υφίσταται ασφάλιση αστικής ευθύνης εκ μέρους των σωματείων, ο Δήμος έχει δικαίωμα κατά τη διάρκεια της χρήσης των εγκαταστάσεων να απαιτήσει από τα σωματεία την άμεση σύναψη σύμβασης ασφάλισης αστικής ευθύνης με δαπάνη τους.
3.	Η σύμβαση κοινοποιείται στο Δήμο εντός 5 ημερών από τη σύναψή της, καλύπτει όλη τη διάρκεια χρήσης των εγκαταστάσεων και κάθε είδους ευθύνη από οποιαδήποτε αιτία. Στην ασφαλιστική σύμβαση δικαιούχος του ασφαλίσματος σε περίπτωση επέλευσης του ασφαλιστικού κινδύνου με βλάβη των εγκαταστάσεων θα ορίζεται αποκλειστικά ο Δήμος. 
4.	Η μη σύναψη της ασφαλιστικής σύμβασης από τα σωματεία, σε περίπτωση που κριθεί απαραίτητη η ύπαρξή της ή η σύναψη σύμβασης που δεν ικανοποιεί τις απαιτήσεις του Δήμου, αποτελεί σπουδαίο λόγο που δικαιολογεί την αποβολή των συγκεκριμένων σωματείων από τις εγκαταστάσεις του Δήμου.
5.	Σε περίπτωση που ο Δήμος υποχρεωθεί να καταβάλει οποιαδήποτε σχετική δαπάνη, εξαιτίας ή με αφορμή τη χρήση των εγκαταστάσεων από τα σωματεία, έχει δικαίωμα να στραφεί κατά του ευθυνόμενου σωματείου, αναζητώντας οτιδήποτε υποχρεώθηκε να καταβάλει.
6.	Σε περίπτωση παράβασης του νόμου και των διατάξεων του παρόντος Κανονισμού από συμπεριφορά σωματείου και των προσώπων για τα οποία ευθύνεται, εξαιτίας της οποίας ο Δήμος υπέστη οποιαδήποτε ηθική ή υλική (θετική ή αποθετική) ζημιά, δικαιούται να επιδιώξει την αποκατάστασή της με κάθε νόμιμο τρόπο.
7.	Τα σωματεία και όποιος κάνει χρήση των εγκαταστάσεων έχουν την υποχρέωση να ενημερώνουν, χωρίς καμία καθυστέρηση, τον Δήμο για οτιδήποτε υποπέσει στην αντίληψή τους και αφορά στην ασφαλή χρήση των εγκαταστάσεων και στην πρόληψη κάθε είδους κινδύνου κατά οιουδήποτε, ακόμη και αν ο Δήμος δεν φέρει καμία ευθύνη.

ΑΡΘΡΟ 21
Εργατική, ασφαλιστική, αθλητική νομοθεσία
1.	Τα σωματεία είναι υποχρεωμένα να χρησιμοποιούν νόμιμα αδειοδοτημένο και νόμιμα απασχολούμενο, εκπαιδευμένο, έμπειρο και, εν γένει, κατάλληλο προσωπικό, να τηρούν όλους τους κανόνες ασφαλείας, σύμφωνα με τα σύγχρονα πρότυπα, να χρησιμοποιούν και να έχουν άμεσα διαθέσιμο καθ’ όλη τη διάρκεια χρήσης των εγκαταστάσεων ασφαλή και κατάλληλο εξοπλισμό εκπαίδευσης / προπόνησης, εφόσον τέτοιος εξοπλισμός απαιτείται, και να τηρούν, εν γένει, όλους τους κανόνες που ο νόμος και η υποχρέωση πρόνοιας απαιτεί για τη χρήση των εγκαταστάσεων, σύμφωνα με τον παρόντα Κανονισμό και τη σχετική νομοθεσία. Πιο συγκεκριμένα για τους προπονητές απαιτείται άδεια ασκήσεως επαγγέλματος, η οποία χορηγείται από την Γενική Γραμματεία Αθλητισμού.
2.	Τα σωματεία είναι υποχρεωμένα να τηρούν πιστά και απαρέγκλιτα την ισχύουσα εργατική, ασφαλιστική, φορολογική και αθλητική νομοθεσία και φέρουν, για τη μη τήρησή της, την πλήρη και αποκλειστική ευθύνη έναντι των αθλητών, αθλουμένων και προπονητών της ομάδας, κάθε συνεργάτη τους, καθώς και έναντι του νόμου και των εντεταλμένων δημόσιων φορέων - υπηρεσιών (εφορία, ΙΚΑ, επιθεώρηση εργασίας, κ.λπ.). 
3.	Ειδικά, προβλέπεται ότι ο Δήμος δεν συνδέεται με οποιαδήποτε σχέση με το προσωπικό που τα σωματεία χρησιμοποιούν, έναντι του οποίου αποκλειστικά υπόχρεα εκ της απασχόλησης (μισθοδοσία, καταβολή ασφαλιστικών εισφορών, τήρηση κανόνων ασφαλείας, αστική ευθύνη κ.λπ.) είναι πάντα τα Σωματεία. 

ΑΡΘΡΟ 22
Γενικές υποχρεώσεις χρηστών αθλητικών εγκαταστάσεων
1.	Βασική υποχρέωση όλων των χρηστών των αθλητικών εγκαταστάσεων, μελών συλλόγων, σωματείων ή μεμονωμένα αθλουμένων, αποτελεί η συμμόρφωσή τους προς τις υποδείξεις, οδηγίες και εντολές του εντεταλμένου για την επιτήρηση και φύλαξη των εγκαταστάσεων προσωπικού του Δήμου, δεδομένου ότι το προσωπικό αυτό ενεργεί σύμφωνα με τις εντολές της αρμόδιας Υπηρεσίας και έχει ως αποστολή την προστασία της δημοτικής περιουσίας και την εφαρμογή των προγραμμάτων άθλησης.
2.	Οι αθλητές και οι προπονητές τους επιβάλλεται να φέρουν κατάλληλη και απαραίτητη για την προπόνηση ή τον αγώνα αθλητική περιβολή (π.χ. αθλητική ένδυση, φόρμες, κατάλληλα υποδήματα, κ.λπ.). Απαγορεύεται η χρήση όλων των αθλητικών χώρων στους αθλητές και προπονητές, οι οποίοι δεν φέρουν κατάλληλη αθλητική περιβολή, ανάλογη με το είδος της άθλησης.
3.	Οι αθλούμενοι στους κλειστούς αθλητικούς χώρους υποχρεούνται, επί ποινή απαγόρευσης της εισόδου τους, να φέρουν καθαρά αθλητικά υποδήματα, κατάλληλα για το άθλημα που προπονούνται ή αγωνίζονται.
4.	Κάθε αθλητικός σύλλογος / σωματείο επιβάλλεται να διαθέτει κυτίο Πρώτων Βοηθειών πλήρως εξοπλισμένο, τόσο στις προπονήσεις, όσο και στους επίσημους ή φιλικούς αγώνες, για την παροχή πρώτων βοηθειών. Οφείλει επίσης, να διαθέτει και άτομο που είναι πιστοποιημένο για την παροχή Πρώτων Βοηθειών και τη χρήση κυτίου Πρώτων Βοηθειών. Οι προπονητές είναι υπεύθυνοι για τυχόν ατυχήματα που θα συμβούν κατά τη διάρκεια της προπόνησης ή παραμονής των αθλουμένων στους χώρους της αθλητικής εγκατάστασης.
5.	Κάθε πρόβλημα που ανακύπτει ή παράπονο σχετικό με τη λειτουργία ή χρήση των αθλητικών εγκαταστάσεων, με μέριμνα του αθλουμένου σωματείου ή και μεμονωμένου χρήστη, αναφέρεται στην αρμόδια Υπηρεσία του Δήμου, η οποία επιλαμβάνεται αμέσως για την εξεύρεση λύσης.
6.	Ο Δήμος δεν φέρει καμία ευθύνη για τυχόν τραυματισμούς ή ατυχήματα που συμβαίνουν έπειτα από παράβαση των κανόνων λειτουργίας των αθλητικών εγκαταστάσεων. 

ΑΡΘΡΟ 23
Ειδικοί περιορισμοί και απαγορεύσεις
Για τη χρήση των δημοτικών αθλητικών εγκαταστάσεων ισχύουν, επιπλέον, οι παρακάτω ειδικές προβλέψεις, περιορισμοί και απαγορεύσεις, για την τήρηση των οποίων υπεύθυνα είναι τόσο τα Σωματεία, στη δύναμη των οποίων ανήκουν οι αθλούμενοι, όσο και τα φυσικά πρόσωπα που κάνουν χρήση των εγκαταστάσεων ως προπονητές, αθλητές κλπ. Ειδικότερα: 
1.	Η χρήση των οργάνων γυμναστικής γίνεται μόνο με παρουσία των προπονητών κάθε συλλόγου, ο οποίος είναι και υπεύθυνος για την ασφαλή χρήση των οργάνων και τη σωματική ακεραιότητα των αθλητών του. Μεμονωμένα άτομα δεν μπορούν να κάνουν χρήση αθλητικών οργάνων χωρίς την παρουσία ειδικευμένου γυμναστή – προπονητή, ο οποίος μεριμνά για την ασφαλή χρήση αυτών.
2.	Η χρήση των αιθουσών ενδυνάμωσης των αθλητικών εγκαταστάσεων επιτρέπεται μόνο από τα αθλητικά σωματεία στα οποία έχει παραχωρηθεί η αθλητική εγκατάσταση και για προγράμματα αθλητισμού του Δήμου Λοκρών εφόσον απαιτείται από την φύση των συγκεκριμένων προγραμμάτων και μόνο με την παρουσία στο χώρο υπεύθυνου προπονητή.
3.	Απαγορεύεται το κάπνισμα σε όλους τους χώρους των αθλητικών εγκαταστάσεων. Υπεύθυνοι για την τήρηση της απαγόρευσης κατά τη διάρκεια προπονήσεων είναι οι εκπρόσωποι των σωματείων, ενώ κατά τη διάρκεια των αγώνων ο γυμνασιάρχης ή ο κομισάριος.
4.	Δεν επιτρέπεται η κατανάλωση τροφίμων, καφέ ή άλλων ποτών στο χώρο των αθλητικών εγκαταστάσεων και των αποδυτηρίων. Σε περίπτωση που στην εγκατάσταση λειτουργεί κυλικείο, η κατανάλωση τροφίμων και μη αλκοολούχων ποτών επιτρέπεται μόνο σ’ αυτό. Η κατανάλωση αλκοολούχων ποτών απαγορεύεται αυστηρά σε όλους τους χώρους των αθλητικών εγκαταστάσεων.
5.	Δεν επιτρέπεται στα σωματεία, συλλόγους, ακαδημίες και ομοσπονδίες η άσκηση οποιασδήποτε εμπορικής δραστηριότητας και κάθε είδος πωλήσεις (π.χ. αθλητικό υλικό, τρόφιμα, ποτά, διαφημιστικά προϊόντα κλπ.) στους χώρους των Δημοτικών αθλητικών εγκαταστάσεων.
6.	Η διατήρηση καλών σχέσεων με το προσωπικό και ο σεβασμός στις υποδείξεις, στις οδηγίες και στις εντολές της Υπηρεσίας είναι υποχρέωση όλων των χρηστών των αθλητικών εγκαταστάσεων του Δήμου. Οι αρμόδιοι δημοτικοί υπάλληλοι είναι εργαζόμενοι και έχουν αρμοδιότητα να προστατεύουν τη δημόσια περιουσία, που τα σωματεία και οι δημότες χρησιμοποιούν Οι διοικήσεις και οι υπεύθυνοι προπονητές των ομάδων που χρησιμοποιούν τους αθλητικούς χώρους, πρέπει να συμβουλεύουν τους αθλητές και τις αθλήτριές τους, να τηρούν πιστά τις οδηγίες και τις εντολές του προσωπικού και να μην αντιδικούν μαζί τους.
7.	Δεν επιτρέπεται η είσοδος κατοικίδιων ζώων πλην ειδικά εκπαιδευμένων ζώων ασφαλείας και συνοδών ΑμΕΑ σε όλους τους χώρους των αθλητικών εγκαταστάσεων.
8.	Δεν επιτρέπεται η είσοδος ποδηλάτων και μηχανοκίνητων μέσων εντός των χώρων άθλησης εκτός των αμαξιδίων των ΑμΕΑ.
9.	Οι αθλούμενοι, με μέριμνα των οποίων ασφαλίζονται τα προσωπικά τους αντικείμενα, εντός σακιδίων, σε φωριαμούς ή ντουλαπάκια στο χώρο των αποδυτηρίων, είναι αποκλειστικά υπεύθυνοι για τη φύλαξή τους και ο Δήμος δεν φέρει καμία ευθύνη για ενδεχόμενη απώλεια αυτών. 
10.	Απαγορεύεται η μόνιμη φύλαξη των προσωπικών αντικειμένων αθλουμένων ή άλλων στους χώρους των αθλητικών εγκαταστάσεων, όπως και η μεταφορά σ’ αυτούς τιμαλφών ή άλλων αντικειμένων αξίας.
11.	Οι αθλούμενοι δεν επιτρέπεται να χρησιμοποιούν τις αθλητικές εγκαταστάσεις, εάν έχουν κάποιο πρόβλημα υγείας που δεν επιτρέπει την άθλησή τους ή πάσχουν από μεταδοτικό νόσημα ή έχουν δερματικά προβλήματα, ανοιχτές πληγές ή λοιμώξεις στο ρινοφάρυγγα ή διάρροια. Την ευθύνη για τον αποκλεισμό αθλουμένου από την προπόνηση ή τον αγώνα, όταν συντρέχουν οι παραπάνω λόγοι, έχει το σωματείο στο οποίο αυτός ανήκει, ενώ η παράλειψη τήρησης της υποχρέωσης αυτής, αποτελεί σοβαρό λόγο επιβολής κυρώσεων κατά του σωματείου. Ο εντεταλμένος για το χώρο υπάλληλος του Δήμου, στον οποίο θα γίνει αντιληπτό το πρόβλημα υγείας, απαγορεύει, χωρίς άλλες διατυπώσεις, τη χρήση των εγκαταστάσεων από τον ασθενή, μέχρι την αποκατάσταση του προβλήματος. 
12.	Επιτρέπεται στους γονείς να εισέρχονται στα παιδικά αποδυτήρια για να βοηθήσουν τα μικρά παιδιά, που δεν είναι ικανά μόνα τους να περιβληθούν την αθλητική ενδυμασία. Στα αποδυτήρια ανδρών και γυναικών δεν επιτρέπεται η είσοδος των γονέων-συνοδών. 
13.	Όλοι οι αθλούμενοι επιβάλλεται να σέβονται την καθαριότητα στους χώρους υγιεινής (αποδυτήρια, ντους, τουαλέτες) και να διατηρούν τους χώρους του γυμναστηρίου καθαρούς, ενώ δεν επιτρέπεται να περιφέρονται με παπούτσια, να κυκλοφορούν και να κάνουν γυμνοί ντους και να ξυρίζονται. 
14.	Οι συνοδοί, γονείς και κηδεμόνες, μπορούν να περιμένουν τα παιδιά τους στους χώρους αναμονής ή να παρακολουθούν την προπόνηση από την κερκίδα ή το κυλικείο. Δεν επιτρέπεται, για λόγους ασφαλείας, να περιφέρονται εντός των χώρων των εγκαταστάσεων, δεδομένου ότι σε αρκετές εγκαταστάσεις εξυπηρετούνται ταυτόχρονα και άλλα αθλήματα και υπάρχει κίνδυνος ατυχήματος. 
15.	Οι αθλούμενοι υποχρεούνται να τηρούν το ωράριο λειτουργίας της αθλητικής εγκατάστασης και του γυμναστηρίου και να αποφεύγουν τις δυνατές φωνές και τις βωμολοχίες κατά τη διάρκεια της προπόνησης ή των αγώνων.
16.	Απαγορεύεται η χρήση Δημοτικών χώρων άθλησης από συλλόγους ή ιδιώτες για παροχή ιδιωτικού έργου με αμοιβή, χωρίς τη σύμφωνη γνώμη του ΝΠΔΔ. Οι παραβάτες της διάταξης αυτής θα αποβάλλονται από τους αθλητικούς χώρους. Σε περίπτωση κατά την οποία ιδιώτης ή σύλλογος επιθυμεί να χρησιμοποιεί δημοτικούς αθλητικούς χώρους για τις παραπάνω δραστηριότητες, αυτό μπορεί να γίνει με ανάλογο αίτημα προς την αρμόδια δημοτική υπηρεσία (ΝΠΔΔ). 
17.	Η ανάρτηση / τοποθέτηση οποιουδήποτε έντυπου υλικού ή σταντ στο χώρο της αθλητικής εγκατάστασης, επιτρέπεται μόνο ύστερα από την έγγραφη έγκριση της αρμόδιας δημοτικής Υπηρεσίας, που θα υποδεικνύει τα ακριβή σημεία και τον τρόπο τοποθέτησης.
18.	Τα κλειδιά που είναι απαραίτητα για το άνοιγμα και κλείσιμο των εισόδων των αθλητικών χώρων τα κατέχουν αποκλειστικά ο αρμόδιος υπάλληλος του Δήμου, ο / η Πρόεδρος του Ν.Π.Δ.Δ. για τον Πολιτισμό και τον Αθλητισμό του Δήμου Λοκρών, όπως και ο αρμόδιος αντιδήμαρχος αθλητισμού. Σε περίπτωση έλλειψης αρμόδιου υπαλλήλου σε συγκεκριμένη αθλητική εγκατάσταση και για τη διευκόλυνση διεξαγωγής προπονήσεων και αγώνων, δύναται, ύστερα από γραπτό αίτημα προς το αρμόδιο τμήμα, να υπάρξει υπεύθυνος αθλητικού σωματείου, ο όποιος θα έχει στη κατοχή του αντίγραφο των απαραιτήτων κλειδιών  για την είσοδο στην αθλητική εγκατάσταση αποκλειστικά κατά τις ώρες που έχει επιτραπεί η είσοδος στο συγκεκριμένο αθλητικό σωματείο μετά από απόφαση του αρμόδιου Ν.Π.Δ.Δ..
Απαγορεύεται για οποιονδήποτε λόγο, η παραχώρηση των κλειδιών σε τρίτους, η είσοδος στην αθλητική εγκατάσταση από οποιοδήποτε μέλος του σωματείου σε ωράριο εκτός των προβλεπόμενων από τη παραχώρηση χωρίς προηγούμενη ενημέρωση του / της πρόεδρου του Ν.Π.Δ.Δ. για τον Πολιτισμό και τον Αθλητισμό του Δήμου Λοκρών που διαχειρίζεται την αθλητική εγκατάσταση ή του αντιδημάρχου αθλητισμού. Οι παραβάτες θα τιμωρούνται με αποκλεισμό εισόδου στην αθλητική εγκατάσταση και το σωματείο θα καλείται σε απολογία με ενδεχόμενη ανάκληση των ωρών χρήσης που του έχουν παραχωρηθεί από το Δήμο.
19.	Απαγορεύεται η μόνιμη κατάληψη αιθουσών των αθλητικών εγκαταστάσεων από αθλητικό σωματείο. Κατ’ εξαίρεση, έπειτα από σχετικό γραπτό αίτημα, δύναται να παραχωρηθεί με απόφαση του / της Προέδρου του Ν.Π.Δ.Δ. για τον Πολιτισμό και τον Αθλητισμό του Δήμου Λοκρών συγκεκριμένη αίθουσα για συγκεκριμένη χρήση ή και για έδρα με συγκεκριμένη χρονική διάρκεια κατά την τρέχουσα αγωνιστική περίοδο.
•	
•	
ΑΡΘΡΟ 24
Υποχρεώσεις υπαλλήλων
1.	Οι υπάλληλοι των δημοτικών αθλητικών εγκαταστάσεων απαγορεύεται να αμείβονται από Σωματεία, Ομοσπονδίες ή ιδιώτες για τις υπηρεσίες που υποχρεούνται να προσφέρουν κατά τη διάρκεια της εργασίας τους. 
2.	Καθήκον των δημοτικών υπαλλήλων κάθε δημοτικού χώρου άθλησης είναι η διασφάλιση της ομαλής και ασφαλούς λειτουργίας του, διευκολύνοντας όσους, βάσει προγράμματος, κάνουν χρήση των εγκαταστάσεων, με πνεύμα συνεργασίας, ευγένεια και σεβασμό.
3.	Όταν άτομα, (αθλητές, προπονητές ή παράγοντες κ.λπ.) καταφέρονται κατά των υπαλλήλων του Δήμου / αιρετών υπεύθυνων για την εφαρμογή του παρόντος Κανονισμού, εξυβρίζουν και απειλούν επειδή τους γίνονται υποδείξεις σχετικά με την εφαρμογή του κανονισμού λειτουργίας τότε ο υπάλληλος καλεί την Δημοτική Αστυνομία ή σε έλλειψη αυτής την Ελληνική αστυνομία.
4.	Οι υπάλληλοι των Δημοτικών αθλητικών εγκαταστάσεων θα πρέπει να καταγράφουν σε συγκεκριμένο βιβλίο λεπτομερώς στοιχεία που αφορούν την χρήση των εγκαταστάσεων από αθλητές-σωματεία (προσέλευση, αποχώρηση, συμπεριφορά, αριθμός αθλητών, παράδοση και επιστροφή υλικών, την κατάσταση των αθλητικών εγκαταστάσεων, αξιοσημείωτα γεγονότα κ.λπ.). Οι ανωτέρω καταχωρίσεις λαμβάνονται υπόψη από την αρμόδια υπηρεσία, προκειμένου αυτή να ασκήσει τις αρμοδιότητές της ή να επιβάλλει τις προβλεπόμενες κυρώσεις, όπως προβλέπονται από την νομοθεσία και τον παρόντα Κανονισμό.

ΑΡΘΡΟ 25
Αποδοχή των όρων του Κανονισμού
Τα Σωματεία, οι σύλλογοι και οι υπερκείμενες Ομοσπονδίες (κεντρική και τοπικές), όπως και οι μεμονωμένοι αθλητές, με την υπογραφή του ιδιωτικού συμφωνητικού παραχώρησης της χρήσης αθλητικής εγκατάστασης ή την παραλαβή της άδειας εισόδου σ’ αυτή, θεωρείται ότι έχουν λάβει γνώση όλων των όρων του Ενιαίου Κανονισμού Λειτουργίας Κλειστών και Ανοικτών Αθλητικών Χώρων-γυμναστηρίων του Δήμου Λοκρών και τους αποδέχονται πλήρως και ανεπιφυλάκτως, υποχρεούμενοι σε πλήρη και πιστή τήρησή τους. 

Ο Κανονισμός, μαζί με το ημερήσιο ωρολόγιο και εβδομαδιαίο πρόγραμμα παραμένει διαρκώς αναρτημένος σε ειδικό πίνακα όλων των αθλητικών χώρων-γυμναστηρίων του Ν.Π.Δ.Δ. για τον Πολιτισμό και τον Αθλητισμό του Δήμου Λοκρών.

ΑΡΘΡΟ 26
Επιβολή κυρώσεων
1.	Η παράβαση των διατάξεων του παρόντος Κανονισμού Λειτουργίας, που στόχο έχει να διασφαλίσει την ομαλή και αποτελεσματική λειτουργία των αθλητικών εγκαταστάσεων – γυμναστηρίων και την απρόσκοπτη διεξαγωγή των αγώνων, προπονήσεων, καθώς και άλλων εκδηλώσεων και να διαφυλάξει την ασφάλεια και την υγεία των αθλητών, των προπονητών και των θεατών, συνεπάγεται κυρώσεις που ξεκινούν από την επίπληξη και φθάνουν έως και την οριστική αποβολή του σωματείου ή μεμονωμένων χρηστών από τις αθλητικές εγκαταστάσεις, με βάση και τις ειδικότερες προβλέψεις της σχετικής νομοθεσίας.
2.	Όλοι οι όροι του παρόντος Κανονισμού χαρακτηρίζονται ουσιώδεις. Παραβίαση οποιουδήποτε όρου του παρόντος από μεμονωμένους αθλητές, προπονητές, παράγοντες, συλλόγους ή σωματεία, έχει ως αποτέλεσμα και την απαγόρευση της χρήσης των εγκαταστάσεων για την υπόλοιπη αγωνιστική περίοδο από το σύνολο των αθλητών του συλλόγου ή του σωματείου, στο οποίο ανήκει ο υπαίτιος αθλητής, προπονητής ή παράγοντας. 
3.	Η επιβολή των προβλεπόμενων από τον παρόντα Κανονισμό διοικητικών κυρώσεων γίνεται, σύμφωνα με τις διατάξεις του Διοικητικού Δικαίου, ύστερα από τη διατύπωση γνώμης από τον/ την Πρόεδρο του Ν.Π.Δ.Δ. για τον Πολιτισμό και τον Αθλητισμό του Δήμου Λοκρών.
4.	Κατά των αποφάσεων επιβολής διοικητικών κυρώσεων επιτρέπεται η άσκηση ενδικοφανούς προσφυγής εντός δέκα (10) ημερών από την κοινοποίηση της απόφασης ενώπιον του Δημάρχου ή του αντιδημάρχου στον οποίο μεταβιβάσθηκε η σχετική αρμοδιότητα.
5.	Η μη έγκαιρη εκ μέρους του Δήμου κίνηση της διαδικασίας επιβολής των προβλεπόμενων διοικητικών κυρώσεων ή καταλογισμού της δαπάνης αποκατάστασης βλάβης ή φθοράς των δημοτικών εγκαταστάσεων, δεν θεωρείται ως παραίτησή του από τις αρμοδιότητές του ή τα δικαιώματά του, τα οποία μπορεί να τα ασκήσει οποτεδήποτε κατά την απόλυτη διακριτική του ευχέρεια. Επομένως, η όποια ανοχή ή ελαστικότητα του Δήμου δεν συνεπάγεται αυτόματα τροποποίηση των όρων του παρόντος, ούτε μπορεί να γίνει επίκληση αυτής με σκοπό τη συνέχιση της παράβασης ή την απόκρουση των επαχθών συνεπειών παραβατικής συμπεριφοράς (π.χ. υποχρέωση σε αποζημίωση, απαγόρευση χρήσης των εγκαταστάσεων κ.λπ.).

ΑΡΘΡΟ 27
Κυλικεία αθλητικών εγκαταστάσεων
1.	Τα κυλικεία στις Αθλητικές Εγκαταστάσεις, εφόσον πληρούν τις προϋποθέσεις νόμιμης λειτουργίας και είναι δυνατή η αδειοδότησή τους, εκμισθώνονται με δημόσιο πλειοδοτικό διαγωνισμό, σύμφωνα με τις διατάξεις του άρθρου 192 του Ν. 3463/2006, του ΠΔ 270/1981, τις διατάξεις του άρθρου 1 υποπαρ. ΣΤ2 του Ν. 4093/2012 και τις διατάξεις της εκάστοτε ισχύουσας νομοθεσίας, λειτουργούν δε υποχρεωτικά κατά τις ώρες λειτουργίας των αθλητικών εγκαταστάσεων.
2.	Απαγορεύεται η λειτουργία των κυλικείων πέραν του ωραρίου λειτουργίας των αθλητικών εγκαταστάσεων.
3.	Στα κυλικεία και λοιπούς αθλητικούς χώρους απαγορεύεται η διάθεση αλκοολούχων ποτών, προϊόντων καπνού και κάθε είδους φαρμάκων, φαρμακευτικών ή παρεμφερών ουσιών και ιδιοσκευασμάτων.
4.	Ο μισθωτής ή διαχειριστής του κυλικείου είναι υπεύθυνος για την καθαριότητα του χώρου πέριξ και εντός του κυλικείου.

ΑΡΘΡΟ 28
Επιχορηγήσεις
Το Ν.Π.Δ.Δ. για τον Πολιτισμό και τον Αθλητισμό του Δήμου Λοκρών δύναται να εισηγείται την επιχορήγηση εκδηλώσεων ή δράσεων Σωματείων ή Συλλόγων λαμβάνοντας υπ’ όψιν τα εξής: 
1.	Τον αριθμό των ενεργών μελών του συλλόγου 
2.	Τους αθλητές του συλλόγου ηλικίας μικρότερης των 18 ετών 
3.	Την συμβολή του συλλόγου στην ανάπτυξη και προώθηση του τοπικού αθλητισμού
4.	Τη συμμετοχή του συλλόγου στα εθνικά πρωταθλήματα 
5.	Τη συμμετοχή του συλλόγου σε επίσημες εθνικές ή διεθνείς διοργανώσεις 
6.	Τις επιτυχίες των τμημάτων του συλλόγου ή των αθλητών του σε τοπικά - πανελλήνια και διεθνή πρωταθλήματα 
7.	Την τήρηση των άρθρων του παρόντος κανονισμού από τα μέλη της διοίκησης, τους αθλητές, τους προπονητές, τους παράγοντες, τους οπαδούς και κάθε άλλο πρόσωπο εμπλεκόμενο με την αθλητική λειτουργία του συλλόγου.   

ΑΡΘΡΟ 29
Τελικές διατάξεις
Ο παρών Κανονισμός καταργεί κάθε προηγούμενο και αποτελεί μαζί με τις διατάξεις της εκάστοτε ισχύουσας νομοθεσίας το μοναδικό πλαίσιο λειτουργίας και χρήσης των αθλητικών εγκαταστάσεων – γυμναστηρίων του Δήμου, η δε ισχύς του άρχεται από την κατά νόμο δημοσίευσή του. 

Ενδεχόμενη ακυρότητα όρου του παρόντος, δεν συνεπάγεται ακυρότητα όλου του Κανονισμού, ο οποίος, κατά τα λοιπά, εξακολουθεί να εφαρμόζεται.

Ο Δήμος διατηρεί το δικαίωμα τροποποίησης του παρόντος Κανονισμού Λειτουργίας οποτεδήποτε, λαμβάνοντας, σε κάθε περίπτωση, μέριμνα, ώστε η εφαρμογή των νέων διατάξεων να γίνεται ομαλά και να μην προκαλεί αναστάτωση και ανατροπές του προγράμματος κατά τη διάρκεια της αγωνιστικής περιόδου. 

ΠΑΡΑΡΤΗΜΑ Ι
(ΥΠΟΔΕΙΓΜΑ ΑΙΤΗΣΗΣ ΠΑΡΑΧΩΡΗΣΗΣ ΑΘΛΗΤΙΚΟΥ ΧΩΡΟΥ) 

ΠΑΡΑΡΤΗΜΑ Ι:
ΙΔΙΩΤΙΚΟ ΣΥΜΦΩΝΗΤΙΚΟ ΠΑΡΑΧΩΡΗΣΗΣ ΧΡΗΣΗΣ ΧΩΡΙΣ ΑΝΤΑΛΛΑΓΜΑ (ΤΙΜΗΜΑ)

ΙΔΙΩΤΙΚΟ ΣΥΜΦΩΝΗΤΙΚΟ
•	ΠΑΡΑΧΩΡΗΣΗΣ ΧΡΗΣΗΣ ΚΛΕΙΣΤΩΝ ΚΑΙ ΑΝΟΙΚΤΩΝ ΑΘΛΗΤΙΚΩΝ  ΧΩΡΩΝ – ΓΥΜΝΑΣΤΗΡΙΩΝ, ΚΛΠ ΤΟΥ ΔΗΜΟΥ ΛΟΚΡΩΝ

Στην Αταλάντη σήμερα, την ……………. του έτους 20…, ημέρα ……………. και ώρα ………, οι παρακάτω συμβαλλόμενοι:
Α) το Ν.Π.Δ.Δ. για το Πολιτισμό και τον Αθλητισμό Δήμου Λοκρών, που εδρεύει στη Αταλάντη οδός Πλατεία Δημαρχείου , με Α.Φ.Μ. …………………….., Δ.Ο.Υ. Λαμίας και εκπροσωπείται νόμιμα από τον /την Πρόεδρο, ο/η οποίος / α ενεργεί για την υπογραφή του παρόντος συμφωνητικού κατόπιν των αποφάσεων του Διοικητικού Συμβουλίου του Ν.Π.Δ.Δ. για τον Πολιτισμό και τον Αθλητισμό του Δήμου Λοκρών (συνεδριάσεις ……η ……./……/20__ και ……η ……./……./20__), καλούμενος εφεξής «Ν.Π.Δ.Δ», 
Β) το Σωματείο με την επωνυμία «…………………………………… », που εδρεύει στ….  …….. …………………………………………………….… και εκπροσωπείται νόμιμα από τον /την Πρόεδρο Δ.Σ. ……………………………., σύμφωνα με το υπ’ αριθ. πρωτ. ……… σχετικό έγγραφο που έχει υποβάλει το Σωματείο στον Δήμο, με Α.Φ.Μ. ………………., ΔΟY …………………, καλούμενο εφεξής «το Σωματείο», συμφώνησαν και συναποδέχθηκαν τα παρακάτω:
1.- Το Ν.Π.Δ.Δ. για το Πολιτισμό και τον Αθλητισμό Δήμου Λοκρών παραχωρεί χωρίς αντάλλαγμα για χρήση στο Σωματείο τις αθλητικές εγκαταστάσεις στο γήπεδο ………..………………………. και συγκεκριμένα τον αγωνιστικό χώρο μαζί με τα αποδυτήρια, τις κερκίδες, τους πάγκους με τα σκέπαστρα των αναπληρωματικών ποδοσφαιριστών και των παραγόντων, που εφεξής καλούνται «εγκαταστάσεις», για το χρονικό διάστημα από …/…/20… έως …/../20… και για συγκεκριμένες ώρες σύμφωνα με το πρόγραμμα, όπως προβλέπεται στο παρόν, αποκλειστικά και μόνο για την εκγύμναση, αγώνες και εκδηλώσεις της ομάδος του Σωματείου «……………………………………………..».
Παράταση της διάρκειας της σύμβασης είναι δυνατή μόνον με τη σύνταξη νέου ιδιωτικού συμφωνητικού παραχώρησης, με τους όρους που θα προβλέπονται στον Κανονισμό λειτουργίας των αθλητικών εγκαταστάσεων κατά το χρόνο της παράτασης της παραχώρησης, αποκλειόμενης, σε κάθε περίπτωση, της σιωπηρής παράτασης της χρήσης. 
2.- Η παραχώρηση χωρίς οικονομικό αντάλλαγμα, δεν απαλλάσσει το Σωματείο από την υποχρέωση καταβολής στο Ν.Π.Δ.Δ. για το Πολιτισμό και τον Αθλητισμό Δήμου Λοκρών των ποσοστών επί της αξίας των εισιτηρίων και του ανταλλάγματος εκ διαφημίσεων, που τυχόν πραγματοποιήσει, συγκεκριμένα ποσοστού 15% επί των ακαθαρίστων εισπράξεων εκ των εισιτηρίων και 15% επί της αξίας της σύμβασης διαφήμισης. Η πώληση των εισιτηρίων (εάν υπάρχουν εισιτήρια) θα ενεργείται με μέριμνα του Σωματείου. Το Ν.Π.Δ.Δ. για το Πολιτισμό και τον Αθλητισμό Δήμου Λοκρών έχει το δικαίωμα να κάνει έλεγχο στις εισόδους των θεατών, προκειμένου να ελέγξει εάν πωλούνται εισιτήρια και εάν οι θεατές εισέρχονται με εισιτήριο στον παραχωρημένο προς χρήση χώρο από τον Δήμο, προκειμένου να διασφαλίσει την αξίωσή του με βάση την ισχύουσα νομοθεσία. 
3.- Το πρόγραμμα προπονήσεων, αγώνων και εκδηλώσεων θα είναι σταθερό καθ’ όλη τη συμβατική διάρκεια και θα διαμορφωθεί κατόπιν συνεννόησης του Δήμου με τον τεχνικό της ομάδας ή άλλο πρόσωπο που θα υποδείξει το Σωματείο. Το πρόγραμμα καταρτίζεται, συμφωνείται και τροποποιείται εγγράφως και τηρείται αυστηρά ως προς τη λήξη των ωρών προπονήσεων, αγώνων και εκδηλώσεων. 
Το Ν.Π.Δ.Δ. για το Πολιτισμό και τον Αθλητισμό Δήμου Λοκρών έχει δικαίωμα να τροποποιήσει το πρόγραμμα μονομερώς, σύμφωνα με τις υποχρεώσεις που μπορεί να προκύψουν στη διάρκεια της συμβατικής περιόδου, αφού ενημερώσει εγκαίρως το Σωματείο και τις Ομοσπονδίες. 
Στο σωματείο θα παρέχεται αποδυτήριο καθαρό (εφόσον υπάρχει στην εγκατάσταση), με θέρμανση και ζεστό νερό για μπάνιο (εφόσον υπάρχει η δυνατότητα). Επίσης στους αγώνες θα παραχωρείται αποδυτήριο σε πλήρη λειτουργία για την φιλοξενούμενη ομάδα και τους διαιτητές (εφόσον υπάρχει στην εγκατάσταση).  
4.- Το Σωματείο δηλώνει ότι οι εγκαταστάσεις είναι της τελείας αρεσκείας του και απολύτως κατάλληλες για την προοριζόμενη χρήση. Δεν δικαιούται να προβεί σε καμία τροποποίηση, προσθήκη κ.λπ. σ’ αυτές ούτε να απαιτήσει κάτι τέτοιο από τον Δήμο.  
5.- Μετά από κάθε χρήση το Σωματείο υποχρεούται αμέσως να αδειάζει τις εγκαταστάσεις, να παραδίδει το χώρο ελεύθερο και να επαναφέρει τα πράγματα στη θέση και κατάσταση που ήταν πριν, σύμφωνα με υποδείξεις της αρμόδιας υπηρεσίας του Δήμου και του προσωπικού του Δήμου. 
6.- Το Σωματείο είναι υποχρεωμένο να τηρεί πιστά και απαρέγκλιτα την ισχύουσα εργατική, ασφαλιστική, φορολογική και αθλητική νομοθεσία και φέρει την πλήρη και αποκλειστική ευθύνη έναντι των αθλητών της ομάδας, των προπονητών της ομάδας, κάθε συνεργάτη του και κάθε τρίτου, καθώς και έναντι του νόμου και των εντεταλμένων δημόσιων φορέων - υπηρεσιών (εφορία, ΙΚΑ, επιθεώρηση εργασίας, κλπ). 
7.- Το Ν.Π.Δ.Δ. για το Πολιτισμό και τον Αθλητισμό Δήμου Λοκρών δεν συνδέεται με οποιαδήποτε σχέση με το Σωματείο με το προσωπικό που χρησιμοποιεί και με τους εκπαιδευόμενους/προπονούμενους, έναντι των οποίων αποκλειστικά υπόχρεο για οτιδήποτε (μισθοδοσία, καταβολή ασφαλιστικών εισφορών, τήρηση κανόνων ασφαλείας, αστική ευθύνη κ.λπ.) είναι πάντα το Σωματείο. Σε περίπτωση που το Ν.Π.Δ.Δ. για το Πολιτισμό και τον Αθλητισμό Δήμου Λοκρών υποχρεωθεί να καταβάλει οτιδήποτε σε οποιονδήποτε εξαιτίας ή με αφορμή τη χρήση των εγκαταστάσεων από το Σωματείο έχει δικαίωμα να αναχθεί κατά του Σωματείου, αναζητώντας οτιδήποτε υποχρεώθηκε να καταβάλει.
8.- Το Σωματείο διασφαλίζει ότι χρησιμοποιεί νόμιμα αδειοδοτημένο και νόμιμα απασχολούμενο, εκπαιδευμένο, έμπειρο και εν γένει κατάλληλο προσωπικό, τηρεί όλους τους κανόνες ασφαλείας σύμφωνα με τα σύγχρονα πρότυπα, χρησιμοποιεί και έχει άμεσα διαθέσιμο καθ’ όλη της διάρκεια χρήσης των εγκαταστάσεων ασφαλή και κατάλληλο εξοπλισμό εκπαίδευσης/προπόνησης, εφόσον τέτοιος εξοπλισμός απαιτείται και τηρεί εν γένει όλους τους κανόνες που ο νόμος και η υποχρέωση πρόνοιας απαιτεί για τη χρήση των εγκαταστάσεων σύμφωνα με το παρόν. 
9.- Το Σωματείο φέρει την πλήρη αστική ευθύνη έναντι των αθλητών της ομάδας, της προπονητικής ομάδας και κάθε συνεργάτη του, έναντι του Δήμου καθώς και έναντι κάθε τρίτου για οποιαδήποτε ζημία, υλική (θετική ή αποθετική) ή ηθική, σε πρόσωπα ή πράγματα, προκληθεί κατά το χρόνο χρήσης των εγκαταστάσεων, από οποιονδήποτε λόγο και αιτία. Το Ν.Π.Δ.Δ. για το Πολιτισμό και τον Αθλητισμό Δήμου Λοκρών δεν φέρει καμία σχετική ευθύνη. Εφόσον δεν υφίσταται ασφάλιση της αστικής ευθύνης εκ μέρους του Σωματείου, το Ν.Π.Δ.Δ. για το Πολιτισμό και τον Αθλητισμό Δήμου έχει δικαίωμα κατά τη διάρκεια εκτέλεσης του παρόντος να απαιτήσει από το Σωματείο την άμεση σύναψη σύμβασης ασφάλισης της αστικής ευθύνης με δαπάνη του Σωματείου. Η σύμβαση κοινοποιείται στο Δήμο εντός 5 ημερών από τη σύναψή της, καλύπτει όλη τη συμβατική διάρκεια και κάθε είδους ευθύνη από οποιαδήποτε αιτία. Η μη σύναψη της ασφαλιστικής σύμβασης από το Σωματείο ή η σύναψη σύμβασης που δεν ικανοποιεί τις απαιτήσεις του Δήμου αποτελεί σπουδαίο λόγο που δικαιολογεί την καταγγελία της σύμβασης από το Δήμο κατά τα προβλεπόμενα στη συνέχεια. 
Το Σωματείο έχει την υποχρέωση να ενημερώνει χωρίς καμία καθυστέρηση το Ν.Π.Δ.Δ. για το Πολιτισμό και τον Αθλητισμό Δήμου Λοκρών για οτιδήποτε υποπίπτει στην αντίληψή του και αφορά στην ασφαλή χρήση των εγκαταστάσεων και την πρόληψη κάθε είδους ζημιών κατά οποιουδήποτε, ακόμη και αν ο Δήμος κατά τα ανωτέρω δεν φέρει τη σχετική ευθύνη. 
10.- Το Σωματείο ευθύνεται για κάθε φθορά, βλάβη και ζημία στις εγκαταστάσεις (δάπεδο, κερκίδες, υαλοστάσια, κιγκλιδώματα, είδη υγιεινής, ηλεκτρικές εγκαταστάσεις κ.λπ.), ή και σε άλλους χώρους του Κλειστού Γυμναστηρίου/άλλο ………….…………., που προκλήθηκαν από το ίδιο, αθλητές του, υπαλλήλους του ή θεατές σε όλη την διάρκεια της προπαρασκευής και της τέλεσης των προπονήσεων, των αγώνων και κάθε άλλης εκδήλωσης.
Μετά τη διαπίστωση οποιασδήποτε φθοράς, βλάβης ή ζημίας θα αποτιμάται η αξία της αμέσως από το Ν.Π.Δ.Δ. για το Πολιτισμό και τον Αθλητισμό Δήμου Λοκρών δια του εντεταλμένου οργάνου ή υπαλλήλου του παρουσία του Σωματείου, όπως εκπροσωπείται ή δι’ άλλου εντεταλμένου οργάνου ή υπαλλήλου του, και θα υπογράφεται άμεσα πρωτόκολλο ζημιών, όπου θα περιγράφεται η ζημία καθώς και το προϋπολογιζόμενο κόστος ή την αξία (δαπάνη) αποκατάστασης.
Σε περίπτωση που το Σωματείο δεν προσέλθει για τη σύνταξη του ως άνω πρωτοκόλλου, αυτό συντάσσεται μονομερώς από το Ν.Π.Δ.Δ. για το Πολιτισμό και τον Αθλητισμό Δήμου Λοκρών και κοινοποιείται στο Σωματείο – που δεν μπορεί να το αμφισβητήσει - μαζί με πρόσκληση προς άμεση προκαταβολή της δαπάνης αποκατάστασης της ζημίας, δυνάμενου του Δήμου να θέσει και εύλογη προθεσμία προς αυτό, που δεν μπορεί πάντως να υπερβεί τις 10 ημέρες από την κοινοποίηση του πρωτοκόλλου στο Σωματείο. Το Σωματείο δεν δικαιούται σε in natura αποκατάσταση οποιασδήποτε φθοράς, βλάβης ή ζημίας, η οποία αποκαθίσταται με μέριμνα του Ν.Π.Δ.Δ. για το Πολιτισμό και τον Αθλητισμό Δήμου Λοκρών και υποχρεούται σε προκαταβολή της προϋπολογιζόμενης δαπάνης, εκτός και αν επιτρέψει διαφορετικά εγγράφως κάτι τέτοιο το Ν.Π.Δ.Δ. για το Πολιτισμό και τον Αθλητισμό Δήμου Λοκρών.
11.- Απαγορεύεται στο Σωματείο η ανάρτηση, τοιχοκόλληση στις χρησιμοποιούμενες εγκαταστάσεις ή σε οποιονδήποτε χώρο του Κλειστού Γυμναστηρίου/άλλο ……………….. οποιασδήποτε εμπορικής διαφήμισης χωρίς την έγγραφη άδεια του Ν.Π.Δ.Δ. για το Πολιτισμό και τον Αθλητισμό Δήμου Λοκρών και την καταβολή του αναλογούντος ποσοστού επί της αξίας της σύμβασης διαφήμισης.  
12.- Το Ν.Π.Δ.Δ. για το Πολιτισμό και τον Αθλητισμό Δήμου Λοκρών βαρύνεται με τη δαπάνη του καταναλισκόμενου νερού, ηλεκτρικού ρεύματος και φυσικού αερίου, καθώς και με τις δαπάνες καθαριότητας και φύλαξης. Ο Δήμος δύναται να ζητήσει οποτεδήποτε κατά την περίοδο χρήσης των εγκαταστάσεων, την ανάλογη εύλογη συμμετοχή του Σωματείου στις λειτουργικές δαπάνες χρήσης των εγκαταστάσεων. Στην περίπτωση αυτή οι εγκαταστάσεις παύουν να παραχωρούνται αυτομάτως, αν το Σωματείο δεν αποδεχθεί την εν λόγω εύλογη συμμετοχή του, το ύψος, το χρόνο και τον τρόπο εξόφλησης των οφειλομένων. 
13.- Απαγορεύεται στο Σωματείο η παραχώρηση της χρήσης των εγκαταστάσεων, των οποίων δικαιούται να κάνει χρήση σύμφωνα με το παρόν, σε οποιονδήποτε τρίτο, φυσικό ή νομικό πρόσωπο με ή χωρίς αντάλλαγμα και για οποιονδήποτε σκοπό. Απαγορεύεται επίσης στο Σωματείο η παραχώρηση της χρήσης των εγκαταστάσεων, των οποίων δικαιούται να κάνει χρήση σύμφωνα με το παρόν, ακόμη και για άλλη ηλικιακή ομάδα / κατηγορία ή μεμονωμένους αθλητές του ή για άλλες «ομάδες» αθλουμένων του, διαφορετικά από εκείνα που το πρόγραμμα προβλέπει.
14.- Καθένα από τα συμβαλλόμενα μέρη δικαιούται να καταγγείλει αναιτιολόγητα, εγγράφως μόνο, την παρούσα σύμβαση τηρώντας προθεσμία 10 ημερών. Στην περίπτωση αυτή η σύμβαση λύεται με την πάροδο των 10 ημερών αζημίως εκατέρωθεν.  
15.- Εκ του παρόντος συμφωνητικού κανένας περιορισμός δεν υφίσταται στο δικαίωμα του Ν.Π.Δ.Δ. για το Πολιτισμό και τον Αθλητισμό Δήμου Λοκρών προς παραχώρηση, με ή χωρίς αντάλλαγμα, των ίδιων (σε άλλες ώρες εκτός του προγράμματος) ή άλλων εγκαταστάσεων του Κλειστού Γυμναστηρίου/άλλο ……………….. και οποιονδήποτε άλλων εγκαταστάσεών του προς οποιονδήποτε, φυσικό ή νομικό πρόσωπο, για οποιαδήποτε χρήση και με όποιους όρους κρίνει ως αναγκαίους και σκόπιμους.
16.- Όλοι οι όροι του παρόντος συμφωνητικού είναι ουσιώδεις. Παράβαση οποιουδήποτε όρου του παρόντος από το Σωματείο έχει ως αποτέλεσμα τη λύση της σύμβασης, οπότε στην περίπτωση αυτή το Σωματείο και κάθε αθλητής του ή ομάδα και κάθε τρίτος εν γένει που έλκει δικαιώματα χρήσης των εγκαταστάσεων από το Σωματείο απομακρύνονται άμεσα και άνευ ετέρου από τις εγκαταστάσεις του Κλειστού Γυμναστηρίου/άλλο ……………….., οι οποίες αποδίδονται άμεσα στο Δήμο. 
17.- Το Ν.Π.Δ.Δ. για το Πολιτισμό και τον Αθλητισμό Δήμου Λοκρών δικαιούται να επιδιώξει την αποκατάσταση κάθε άλλης θετικής ή αποθετικής ζημίας, εφόσον αποδείξει ότι υπέστη τέτοια. 
18.- Το Σωματείο έλαβε γνώση των όρων του Κανονισμού Λειτουργίας Κλειστών και Ανοιχτών Αθλητικών Χώρων – Γυμναστηρίων του Ν.Π.Δ.Δ. για το Πολιτισμό και τον Αθλητισμό (αρ. απόφασης Δ.Σ. ….η /…/20…) και έλαβε φωτοαντίγραφο του Κανονισμού, ο οποίος αποτελεί αναπόσπαστο τμήμα του παρόντος συμφωνητικού και αποδέχεται πλήρως και ανεπιφυλάκτως όλους τους όρους που αυτός περιλαμβάνει, υποχρεούμενο σε πλήρη και πιστή τήρησή τους.  
19.- Σε περίπτωση διακοπής λειτουργίας των εγκαταστάσεων, προσωρινής ή οριστικής, με απόφαση του Ν.Π.Δ.Δ. για το Πολιτισμό και τον Αθλητισμό ή άλλης αρμόδιας αρχής, εξαιτίας της μη ύπαρξης της απαιτούμενης αδειοδότησης και σε οποιαδήποτε αιτία και αν αυτό οφείλεται, ή εξαιτίας άλλου λόγου, ρητά συμφωνείται ότι θα παύει το δικαίωμα χρήσης των εγκαταστάσεων από «το Σωματείο», έως τη νόμιμη επαναλειτουργία, χωρίς εκ του λόγου αυτού να δημιουργείται κανένα δικαίωμα «του Σωματείου», σε αποζημίωση ή σε οποιαδήποτε άλλη παροχή ή διευκόλυνση από το Ν.Π.Δ.Δ. για το Πολιτισμό και τον Αθλητισμό Δήμου Λοκρών ούτε να παρατείνεται η διάρκεια της παρούσας σύμβασης. 
20.- Η παρούσα συμφωνία καταργεί κάθε προηγούμενη, προφορική ή γραπτή, συμφωνία και αποτελεί το μοναδικό συμβατικό πλαίσιο μεταξύ των συμβαλλομένων μερών. 
21.- Καμία προσθήκη, τροποποίηση ή αλλαγή αυτής της συμφωνίας δεν θα είναι ισχυρή, παρά μόνο εφόσον είναι έγγραφη και υπογεγραμμένη και από τα δύο συμβαλλόμενα μέρη. Η τυχόν μη έγκαιρη άσκηση από τα συμβαλλόμενα μέρη οποιωνδήποτε από τα δικαιώματά τους, που απορρέουν από το νόμο ή από το παρόν, εφ’ άπαξ ή κατ’ επανάληψη, δεν θα θεωρείται ως παραίτησή τους από τα δικαιώματα αυτά, τα οποία θα μπορούν να ασκήσουν οποτεδήποτε κατά την απόλυτη διακριτική τους ευχέρεια. Επομένως, και οποιαδήποτε ανοχή του Δήμου σε συμβατική παράβαση εκ μέρους του Σωματείου δεν συνεπάγεται τροποποίηση οποιουδήποτε όρου του παρόντος ούτε μπορεί να γίνει επίκληση αυτής από το Σωματείο με σκοπό τη συνέχιση της συμβατικής του παράβασης ή για την απόκρουση των επαχθών σε βάρος του συνεπειών (π.χ. υποχρέωση σε αποζημίωση, λύση της σύμβασης σε επόμενη παράβαση κ.λπ.).
22.- Τυχόν ακυρότητα όρου του παρόντος δεν συνεπάγεται ακυρότητα όλης της σύμβασης,  η οποία θα εξακολουθεί να εφαρμόζεται ως προς τους λοιπούς όρους της. 
23.- Όλες οι κοινοποιήσεις και οι επιδόσεις γίνονται στις δηλούμενες διευθύνσεις της έδρας των συμβαλλομένων, όσο ο ένας συμβαλλόμενος δεν κοινοποιεί στον άλλο εγγράφως τυχόν αλλαγή της διεύθυνσης της έδρας του.
24.- Αρμόδια αρχή για την επίλυση κάθε διαφοράς που τυχόν θα προκύψει μεταξύ των συμβαλλομένων από την εκτέλεση ή με αφορμή το παρόν είναι αποκλειστικά τα Δικαστήρια της Λαμίας. 

Το παρόν συντάχθηκε βάσει του Κανονισμού Λειτουργίας Κλειστών και Ανοιχτών Αθλητικών Χώρων – Γυμναστηρίων του Ν.Π.Δ.Δ. για το Πολιτισμό και τον Αθλητισμό (αρ. αποφ. Δ.Σ. ……………….) σε τρία (3) όμοια πρωτότυπα και, αφού έγινε πλήρως αποδεκτό από τους συμβαλλόμενους κατ’ άρθρο και στο σύνολό του, αναγνώστηκε και υπογράφεται όπως ακολουθεί.

ΟΙ ΣΥΜΒΑΛΛΟΜΕΝΟΙ
ΓΙΑ ΤΟ Ν.Π.Δ.Δ. ΓΙΑ ΤΟ ΠΟΛΙΤΙΣΜΟ ΚΑΙ ΤΟΝ ΑΘΛΗΤΙΣΜΟ ΔΗΜΟΥ ΛΟΚΡΩΝ 

ΠΡΟΕΔΡΟΣ	ΓΙΑ ΤΟ ΣΩΜΑΤΕΙΟ

ΠΡΟΕΔΡΟΣ	

ΠΑΡΑΡΤΗΜΑ ΙΙ:
ΙΔΙΩΤΙΚΟ ΣΥΜΦΩΝΗΤΙΚΟ ΠΑΡΑΧΩΡΗΣΗΣ ΧΡΗΣΗΣ ΜΕ ΑΝΤΑΛΛΑΓΜΑ (ΤΙΜΗΜΑ)

ΙΔΙΩΤΙΚΟ ΣΥΜΦΩΝΗΤΙΚΟ
•	ΠΑΡΑΧΩΡΗΣΗΣ ΧΡΗΣΗΣ ΜΕ ΟΙΚΟΝΟΜΙΚΟ ΑΝΤΑΛΛΑΓΜΑ ΚΛΕΙΣΤΩΝ ΚΑΙ ΑΝΟΙΚΤΩΝ ΑΘΛΗΤΙΚΩΝ  ΧΩΡΩΝ – ΓΥΜΝΑΣΤΗΡΙΩΝ, Κ.ΛΠ.  ΤΟΥ Ν.Π.Δ.Δ. ΓΙΑ ΤΟ ΠΟΛΙΤΙΣΜΟ ΚΑΙ ΤΟΝ ΑΘΛΗΤΙΣΜΟ ΔΗΜΟΥ ΛΟΚΡΩΝ

    Στην Αταλάντη σήμερα, την ……………. του έτους 20…., ημέρα ……………. και ώρα ………, οι παρακάτω συμβαλλόμενοι:
Α) το Ν.Π.Δ.Δ. για το Πολιτισμό και τον Αθλητισμό Δήμου Λοκρών, που εδρεύει στη Αταλάντη οδός Πλατεία Δημαρχείου , με Α.Φ.Μ. ………………, Δ.Ο.Υ. Λαμίας και εκπροσωπείται νόμιμα από τον / την Πρόεδρο, ο/ η οποίος/ α ενεργεί για την υπογραφή του παρόντος συμφωνητικού κατόπιν των αποφάσεων του Διοικητικού Συμβουλίου του Ν.Π.Δ.Δ. για το Πολιτισμό και τον Αθλητισμό κατά περίπτωση (συνεδριάσεις …η …/…/20.. και …η …./…./20…), καλούμενος εφεξής «Ν.Π.Δ.Δ» και
Β) το Σωματείο με την επωνυμία «…………………………………… », που εδρεύει στ….  …….. …………………………………………………….… και εκπροσωπείται νόμιμα από τον / την Πρόεδρο Δ.Σ. ……………………………., σύμφωνα με το υπ’ αριθ. πρωτ. ……… σχετικό έγγραφο που έχει υποβάλει το Σωματείο στον Δήμο, με Α.Φ.Μ. ………………., ΔΟY …………………, καλούμενο εφεξής «το Σωματείο», συμφώνησαν και συναποδέχθηκαν τα παρακάτω:
1.- Το Ν.Π.Δ.Δ. για το Πολιτισμό και τον Αθλητισμό Δήμου Λοκρών παραχωρεί για χρήση στο Σωματείο τις εγκαταστάσεις στο Κλειστό/Ανοιχτό Γυμναστήριο/Γήπεδο ………..………………………. και συγκεκριμένα εξ αυτών μόνο και αποκλειστικά (την κλειστή αίθουσα αθλοπαιδιών/το γήπεδο ποδοσφαίρου/άλλο) στην ……..……………………. μαζί με τα αποδυτήρια, και τις κερκίδες, όπως και την κλειστή αίθουσα ενδυνάμωσης με τον εξοπλισμό της/άλλο (οπότε στην περίπτωση αυτή το Σωματείο θα οφείλει πρόσθετο ξεχωριστό αντάλλαγμα, όπως συμφωνείται στη συνέχεια), εφεξής του παραχωρούμενου χώρου καλούμενου «εγκαταστάσεις», για το χρονικό διάστημα από ……/20… έως …./…./20…, σε συγκεκριμένες ώρες σύμφωνα με το πρόγραμμα, όπως προβλέπεται στο παρόν, αποκλειστικά και μόνο για την εκγύμναση, αγώνες και εκδηλώσεις της ομάδος του Σωματείου «……………………………………………..».  
Αποκλείεται η σιωπηρή παράταση της διάρκειας της σύμβασης και είναι δυνατή μόνον η έγγραφη παράταση ή ανανέωση του παρόντος, με τους ίδιους ή άλλους όρους που θα συμφωνηθούν. 
2.- Το πρόγραμμα προπονήσεων, αγώνων και εκδηλώσεων θα είναι σταθερό καθ’ όλη τη συμβατική διάρκεια και θα διαμορφωθεί κατόπιν συνεννόησης του Ν.Π.Δ.Δ. για το Πολιτισμό και τον Αθλητισμό με τον τεχνικό της ομάδας ή άλλο πρόσωπο που θα υποδείξει το Σωματείο. Το πρόγραμμα καταρτίζεται, συμφωνείται και τροποποιείται εγγράφως και τηρείται αυστηρά ως προς τη λήξη των ωρών προπονήσεων, αγώνων και εκδηλώσεων. 
Το Ν.Π.Δ.Δ. για το Πολιτισμό και τον Αθλητισμό Δήμου Λοκρών έχει δικαίωμα να τροποποιήσει το πρόγραμμα μονομερώς, σύμφωνα με τις υποχρεώσεις που μπορεί να προκύψουν στη διάρκεια της συμβατικής περιόδου, αφού ενημερώσει εγκαίρως το Σωματείο και τις Ομοσπονδίες. 
Στο σωματείο θα παρέχεται αποδυτήριο καθαρό (εφόσον υπάρχει στην εγκατάσταση), με θέρμανση και ζεστό νερό για μπάνιο (εφόσον υπάρχει η δυνατότητα). Επίσης στους αγώνες θα παραχωρείται αποδυτήριο σε πλήρη λειτουργία για την φιλοξενούμενη ομάδα και τους διαιτητές (εφόσον υπάρχει στην εγκατάσταση).  
3.- Μετά από κάθε χρήση το Σωματείο υποχρεούται αμέσως να αδειάζει τις εγκαταστάσεις, να παραδίδει το χώρο ελεύθερο και να επαναφέρει τα πράγματα στη θέση και κατάσταση που ήταν πριν, σύμφωνα με υποδείξεις της αρμόδιας υπηρεσίας του Δήμου και του προσωπικού του Δήμου. 
4.- Για τη χρήση των εγκαταστάσεων συμφωνείται οικονομικό αντάλλαγμα (μίσθωμα), που έχει ως σκοπό να καλύψει μέρος των πάσης φύσεως λειτουργικών εξόδων του (θέρμανση, φωτισμός, καθαριότητα, φύλαξη κ.λπ.).
Το αντάλλαγμα αυτό ορίζεται καθ’ όλη τη συμβατική διάρκεια με κανονιστική απόφαση του Διοικητικού Συμβουλίου, η οποία λαμβάνεται πριν την έναρξη της αγωνιστικής περιόδου τον Ιούνιο κάθε έτους και ισχύει μέχρι το τέλος της αγωνιστικής περιόδου τον Ιούνιο του επόμενου έτους. Με βάση την τελευταία απόφαση του Διοικητικού Συμβουλίου του Ν.Π.Δ.Δ. για το Πολιτισμό και τον Αθλητισμό το αντάλλαγμα αυτό ορίζεται καθ’ όλη τη συμβατική διάρκεια στο ποσό των______________ 
Το ως άνω ποσό βαρύνεται από ποσοστά 3% για το τέλος χαρτοσήμου και 20% τέλους χαρτοσήμου ΟΓΑ, καταβλητέα ταυτόχρονα με την καταβολή των δόσεων. 
Τo οφειλόμενο αντάλλαγμα θα καταβάλλεται στην ταμειακή – οικονομική υπηρεσία του Δήμου.  
Η καταβολή του οφειλόμενου ανταλλάγματος αποδεικνύεται μόνο με Διπλότυπο Είσπραξης του Δήμου. 
Το ως άνω οικονομικό αντάλλαγμα δεν απαλλάσσει το Σωματείο από την υποχρέωση καταβολής στο  Ν.Π.Δ.Δ. για το Πολιτισμό και τον Αθλητισμό Δήμου Λοκρών των ποσοστών επί της αξίας των εισιτηρίων και του ανταλλάγματος εκ διαφημίσεων, που τυχόν πραγματοποιήσει, συγκεκριμένα ποσοστού 15% επί των ακαθαρίστων εισπράξεων εκ των εισιτηρίων και 15% επί της αξίας της σύμβασης διαφήμισης. 
5.- Η πώληση των εισιτηρίων (εάν υπάρχουν εισιτήρια) θα ενεργείται με μέριμνα του Σωματείου. Το Ν.Π.Δ.Δ. για το Πολιτισμό και τον Αθλητισμό Δήμου Λοκρών έχει το δικαίωμα να κάνει έλεγχο στις εισόδους των θεατών, προκειμένου να ελέγξει εάν πωλούνται εισιτήρια και εάν οι θεατές εισέρχονται με εισιτήριο στον παραχωρημένο προς χρήση χώρο από το Ν.Π.Δ.Δ. για το Πολιτισμό και τον Αθλητισμό Δήμου Λοκρών, προκειμένου να διασφαλίσει την αξίωσή του με βάση την ισχύουσα νομοθεσία. 
6.- Η καταβολή του ανταλλάγματος για τη χρήση των εγκαταστάσεων θα γίνεται σε 3 ισόποσες δόσεις ως εξής: Μέχρι 16/9 συμφωνείται καταβλητέα η πρώτη δόση ως προκαταβολή για τη χρήση των εγκαταστάσεων, έως 10/1 η δεύτερη δόση και έως 15/4 η τρίτη δόση για το αντάλλαγμα που οφείλεται έως τη λήξη της παραχώρησης, με πλήρη εξόφληση όλων των οφειλομένων για τη χρήση των εγκαταστάσεων καθ’ όλη τη συμβατική διάρκεια. Στη λήξη της παραχώρησης σε κάθε περίπτωση γίνεται εκκαθάριση και εξόφληση πιθανών οφειλών που δεν έχουν εξοφληθεί με βάση την πραγματοποιηθείσα χρήση.
7.- Το Σωματείο οφείλει το αντάλλαγμα για τις προγραμματισμένες ώρες προπόνησης, αγώνων και εκδηλώσεων, ακόμη και εάν δεν πραγματοποιηθούν. Το ως άνω συμφωνημένο αντάλλαγμα οφείλεται ως εκ τούτου ανεξάρτητα από την πραγματική ή μη χρήση των εγκαταστάσεων. 
Η προπόνηση της ομάδας, οι αγώνες και οι εκδηλώσεις θα θεωρούνται πραγματοποιηθείσες και το αντάλλαγμα θα οφείλεται ανεξαρτήτως του αριθμού των αθλητών, ομάδων και θεατών που παρευρίσκονται στις εγκαταστάσεις (γήπεδο κ.λπ.).
8.- Το Σωματείο δηλώνει ότι οι εγκαταστάσεις είναι της τελείας αρεσκείας του και απολύτως κατάλληλες για την προοριζόμενη χρήση. Δεν δικαιούται να προβεί σε καμία τροποποίηση, προσθήκη κ.λπ. σ’ αυτές ούτε να απαιτήσει κάτι τέτοιο από το  Ν.Π.Δ.Δ. για το Πολιτισμό και τον Αθλητισμό Δήμου Λοκρών.
9.- Το Σωματείο είναι υποχρεωμένο να τηρεί πιστά και απαρέγκλιτα την ισχύουσα εργατική, ασφαλιστική, φορολογική και αθλητική νομοθεσία και φέρει την πλήρη και αποκλειστική ευθύνη έναντι των αθλητών της ομάδας, των προπονητών της ομάδας, κάθε συνεργάτη του και κάθε τρίτου, καθώς και έναντι του νόμου και των εντεταλμένων δημόσιων φορέων - υπηρεσιών (εφορία, ΙΚΑ, επιθεώρηση εργασίας, κ.λπ.). 
10.- Το Ν.Π.Δ.Δ. για το Πολιτισμό και τον Αθλητισμό Δήμου Λοκρών δεν συνδέεται με οποιαδήποτε σχέση με το Σωματείο με το προσωπικό που χρησιμοποιεί και με τους εκπαιδευόμενους/προπονούμενους, έναντι των οποίων αποκλειστικά υπόχρεο για οτιδήποτε (μισθοδοσία, καταβολή ασφαλιστικών εισφορών, τήρηση κανόνων ασφαλείας, αστική ευθύνη κ.λπ) είναι πάντα το Σωματείο. Σε περίπτωση που το Ν.Π.Δ.Δ. για το Πολιτισμό και τον Αθλητισμό Δήμου Λοκρών υποχρεωθεί να καταβάλει οτιδήποτε σε οποιονδήποτε εξαιτίας ή με αφορμή τη χρήση των εγκαταστάσεων από το Σωματείο έχει δικαίωμα να αναχθεί κατά του Σωματείου, αναζητώντας οτιδήποτε υποχρεώθηκε να καταβάλει.
11.- Το Σωματείο διασφαλίζει ότι χρησιμοποιεί νόμιμα αδειοδοτημένο και νόμιμα απασχολούμενο, εκπαιδευμένο, έμπειρο και εν γένει κατάλληλο προσωπικό, τηρεί όλους τους κανόνες ασφαλείας σύμφωνα με τα σύγχρονα πρότυπα, χρησιμοποιεί και έχει άμεσα διαθέσιμο καθ’ όλη της διάρκεια χρήσης των εγκαταστάσεων ασφαλή και κατάλληλο εξοπλισμό εκπαίδευσης/προπόνησης, εφόσον τέτοιος εξοπλισμός απαιτείται και τηρεί εν γένει όλους τους κανόνες που ο νόμος και η υποχρέωση πρόνοιας απαιτεί για τη χρήση των εγκαταστάσεων σύμφωνα με το παρόν. 
12.- Το Σωματείο φέρει την πλήρη αστική ευθύνη έναντι των αθλητών της ομάδας, της προπονητικής ομάδας και κάθε συνεργάτη του, έναντι του Ν.Π.Δ.Δ. για το Πολιτισμό και τον Αθλητισμό Δήμου Λοκρών καθώς και έναντι κάθε τρίτου για οποιαδήποτε ζημία, υλική (θετική ή αποθετική) ή ηθική, σε πρόσωπα ή πράγματα, προκληθεί κατά το χρόνο χρήσης των εγκαταστάσεων, από οποιονδήποτε λόγο και αιτία. Ο Δήμος δεν φέρει καμία σχετική ευθύνη. Εφόσον δεν υφίσταται ασφάλιση της αστικής ευθύνης εκ μέρους του Σωματείου, το Ν.Π.Δ.Δ. για το Πολιτισμό και τον Αθλητισμό Δήμου Λοκρών έχει δικαίωμα κατά τη διάρκεια εκτέλεσης του παρόντος να απαιτήσει από το Σωματείο την άμεση σύναψη σύμβασης ασφάλισης της αστικής ευθύνης με δαπάνη του Σωματείου. Η σύμβαση κοινοποιείται στο Ν.Π.Δ.Δ. για το Πολιτισμό και τον Αθλητισμό Δήμου Λοκρών εντός 5 ημερών από τη σύναψή της, καλύπτει όλη τη συμβατική διάρκεια και κάθε είδους ευθύνη από οποιαδήποτε αιτία. Η μη σύναψη της ασφαλιστικής σύμβασης από το Σωματείο ή η σύναψη σύμβασης που δεν ικανοποιεί τις απαιτήσεις του Ν.Π.Δ.Δ. για το Πολιτισμό και τον Αθλητισμό Δήμου Λοκρών αποτελεί σπουδαίο λόγο που δικαιολογεί την καταγγελία της σύμβασης από το Δήμο κατά τα προβλεπόμενα στη συνέχεια. 
Το Σωματείο έχει την υποχρέωση να ενημερώνει χωρίς καμία καθυστέρηση το Ν.Π.Δ.Δ. για το Πολιτισμό και τον Αθλητισμό Δήμου Λοκρών για οτιδήποτε υποπίπτει στην αντίληψή του και αφορά στην ασφαλή χρήση των εγκαταστάσεων και την πρόληψη κάθε είδους ζημιών κατά οποιουδήποτε, ακόμη και αν το Ν.Π.Δ.Δ. για το Πολιτισμό και τον Αθλητισμό Δήμου Λοκρών κατά τα ανωτέρω δεν φέρει τη σχετική ευθύνη. 
13.- Το Σωματείο ευθύνεται για κάθε φθορά, βλάβη και ζημία στις εγκαταστάσεις (δάπεδο, κερκίδες, υαλοστάσια, κιγκλιδώματα, είδη υγιεινής, ηλεκτρικές εγκαταστάσεις κ.λπ.), ή και σε άλλους χώρους του Κλειστού Γυμναστηρίου/άλλο ………….…………., που προκλήθηκαν από το ίδιο, αθλητές του, υπαλλήλους του ή θεατές σε όλη την διάρκεια της προπαρασκευής και της τέλεσης των προπονήσεων, των αγώνων και κάθε άλλης εκδήλωσης.
Μετά τη διαπίστωση οποιασδήποτε φθοράς, βλάβης ή ζημίας θα αποτιμάται η αξία της αμέσως από το Δήμο δια του εντεταλμένου οργάνου ή υπαλλήλου του παρουσία του Σωματείου, όπως εκπροσωπείται ή δι’ άλλου εντεταλμένου οργάνου ή υπαλλήλου του, και θα υπογράφεται άμεσα πρωτόκολλο ζημιών, όπου θα περιγράφεται η ζημία καθώς και το προϋπολογιζόμενο κόστος ή την αξία (δαπάνη) αποκατάστασης.
Σε περίπτωση που το Σωματείο δεν προσέλθει για τη σύνταξη του ως άνω πρωτοκόλλου, αυτό συντάσσεται μονομερώς από το Ν.Π.Δ.Δ. για το Πολιτισμό και τον Αθλητισμό Δήμου Λοκρών και κοινοποιείται στο Σωματείο – που δεν μπορεί να το αμφισβητήσει - μαζί με πρόσκληση προς άμεση προκαταβολή της δαπάνης αποκατάστασης της ζημίας, δυνάμενου του  Ν.Π.Δ.Δ. για το Πολιτισμό και τον Αθλητισμό  να θέσει και εύλογη προθεσμία προς αυτό, που δεν μπορεί πάντως να υπερβεί τις 10 ημέρες από την κοινοποίηση του πρωτοκόλλου στο Σωματείο. Το Σωματείο δεν δικαιούται σε in natura αποκατάσταση οποιασδήποτε φθοράς, βλάβης ή ζημίας, η οποία αποκαθίσταται με μέριμνα του Ν.Π.Δ.Δ. για το Πολιτισμό και τον Αθλητισμό Δήμου Λοκρών και υποχρεούται σε προκαταβολή της προϋπολογιζόμενης δαπάνης, εκτός και αν επιτρέψει διαφορετικά εγγράφως κάτι τέτοιο ο Ν.Π.Δ.Δ. για το Πολιτισμό και τον Αθλητισμό Δήμου Λοκρών.
14.- Απαγορεύεται στο Σωματείο η ανάρτηση, τοιχοκόλληση στις χρησιμοποιούμενες εγκαταστάσεις ή σε οποιονδήποτε χώρο του Κλειστού Γυμναστηρίου/άλλο ……………….. οποιασδήποτε εμπορικής διαφήμισης χωρίς την έγγραφη άδεια του Ν.Π.Δ.Δ. για το Πολιτισμό και τον Αθλητισμό Δήμου Λοκρών και την καταβολή του αναλογούντος ποσοστού επί της αξίας της σύμβασης διαφήμισης.  
15.- Το Σωματείο δεν είναι υπόχρεο σε καταβολή καμίας εν γένει λειτουργικής δαπάνης. Δύναται πάντως το Ν.Π.Δ.Δ. για το Πολιτισμό και τον Αθλητισμό Δήμου Λοκρών να ζητήσει οποτεδήποτε κατά την περίοδο χρήσης των εγκαταστάσεων, την ανάλογη εύλογη συμμετοχή του Σωματείου στις λειτουργικές δαπάνες χρήσης των εγκαταστάσεων. Στην περίπτωση αυτή οι εγκαταστάσεις παύουν να παραχωρούνται αυτομάτως, αν το Σωματείο δεν αποδεχθεί την εν λόγω εύλογη συμμετοχή του, το ύψος, το χρόνο και τον τρόπο εξόφλησης των οφειλομένων. 
16.- Απαγορεύεται στο Σωματείο η παραχώρηση της χρήσης των εγκαταστάσεων, των οποίων δικαιούται να κάνει χρήση σύμφωνα με το παρόν, σε οποιονδήποτε τρίτο, φυσικό ή νομικό πρόσωπο με ή χωρίς αντάλλαγμα και για οποιονδήποτε σκοπό. Απαγορεύεται επίσης στο Σωματείο η παραχώρηση της χρήσης των εγκαταστάσεων, των οποίων δικαιούται να κάνει χρήση σύμφωνα με το παρόν, ακόμη και για άλλη ηλικιακή ομάδα / κατηγορία ή μεμονωμένους αθλητές του ή για άλλες «ομάδες» αθλουμένων του, διαφορετικά από εκείνα που το πρόγραμμα προβλέπει.
17.- Καθένα από τα συμβαλλόμενα μέρη δικαιούται να καταγγείλει, εγγράφως μόνο, την παρούσα σύμβαση για σπουδαίο λόγο τηρώντας προθεσμία 10 ημερών. Στην περίπτωση αυτή η σύμβαση λύεται με την πάροδο των 10 ημερών αζημίως εκατέρωθεν.  
18.- Εκ του παρόντος συμφωνητικού κανένας περιορισμός δεν υφίσταται στο δικαίωμα του Δήμου προς παραχώρηση, με ή χωρίς αντάλλαγμα, των ίδιων (σε άλλες ώρες εκτός του προγράμματος) ή άλλων εγκαταστάσεων του Κλειστού Γυμναστηρίου/άλλο ……………….. και οποιονδήποτε άλλων εγκαταστάσεών του προς οποιονδήποτε, φυσικό ή νομικό πρόσωπο, για οποιαδήποτε χρήση και με όποιους όρους κρίνει ως αναγκαίους και σκόπιμους.
19.- Όλοι οι όροι του παρόντος συμφωνητικού είναι ουσιώδεις. Παράβαση οποιουδήποτε όρου του παρόντος από το Σωματείο έχει ως αποτέλεσμα τη λύση της σύμβασης, οπότε στην περίπτωση αυτή το Σωματείο και κάθε αθλητής του ή ομάδα και κάθε τρίτος εν γένει που έλκει δικαιώματα χρήσης των εγκαταστάσεων από το Σωματείο απομακρύνονται άμεσα και άνευ ετέρου από τις εγκαταστάσεις του Κλειστού Γυμναστηρίου/άλλο ……………….., οι οποίες αποδίδονται άμεσα στο  Ν.Π.Δ.Δ. για το Πολιτισμό και τον Αθλητισμό Δήμου Λοκρών. Το Ν.Π.Δ.Δ. για το Πολιτισμό και τον Αθλητισμό Δήμου Λοκρών επιφυλάσσεται για κάθε αξίωσή του προς καταβολή αποζημίωσης, καθώς και για τυχόν διαφυγόντα έσοδα λόγω της πρόωρης λύσης του παρόντος εξαιτίας συμβατικής παράβασης του Σωματείου.
Το Ν.Π.Δ.Δ. για το Πολιτισμό και τον Αθλητισμό Δήμου Λοκρών επιφυλάσσεται να επιδιώξει δικαστικά την αποκατάσταση και κάθε άλλης ζημιάς.
20.- Για κάθε παραβίαση της σύμβασης εκ μέρους του Σωματείου, που κατά τα προαναφερόμενα συνεπάγεται λύση του παρόντος συμφωνητικού, συμφωνείται ποινική ρήτρα ίση με 1.000,00 €, για αναπόδεικτη ζημία (ανεξαρτήτως της ύπαρξης και της έκτασης της ζημίας) του Δήμου εκ της συμβατικής παράβασης, του Ν.Π.Δ.Δ. για το Πολιτισμό και τον Αθλητισμό δικαιούμενου να επιδιώξει την αποκατάσταση κάθε άλλης θετικής ή αποθετικής ζημίας, εφόσον αποδείξει ότι υπέστη τέτοια. 
Το Σωματείο αναγνωρίζει ρητά και ανεπιφύλακτα ότι η ποινική ρήτρα είναι δίκαιη και εύλογη και παραιτείται από τώρα του δικαιώματος να αμφισβητήσει το ύψος αυτής ως υπέρμετρο. 
Η ποινική ρήτρα συμφωνείται καταβλητέα εντός 10 ημερών από την προς αυτό όχληση. 
21.- Το Σωματείο έλαβε γνώση των όρων του Κανονισμού Λειτουργίας Κλειστών και Ανοιχτών Αθλητικών Χώρων – Γυμναστηρίων του Ν.Π.Δ.Δ. για το Πολιτισμό και τον Αθλητισμό Δήμου Λοκρών  (αρ. απόφασης Δ.Σ. …η/…/20…) και έλαβε φωτοαντίγραφο του Κανονισμού, ο οποίος αποτελεί αναπόσπαστο τμήμα του παρόντος συμφωνητικού και αποδέχεται πλήρως και ανεπιφυλάκτως όλους τους όρους που αυτός περιλαμβάνει, υποχρεούμενο σε πλήρη και πιστή τήρησή τους.  
22.- Η παρούσα συμφωνία καταργεί κάθε προηγούμενη, προφορική ή γραπτή, συμφωνία και αποτελεί το μοναδικό συμβατικό πλαίσιο μεταξύ των συμβαλλομένων μερών. 
23.- Καμία προσθήκη, τροποποίηση ή αλλαγή αυτής της συμφωνίας δεν θα είναι ισχυρή, παρά μόνο εφόσον είναι έγγραφη και υπογεγραμμένη και από τα δύο συμβαλλόμενα μέρη. Η τυχόν μη έγκαιρη άσκηση από τα συμβαλλόμενα μέρη οποιωνδήποτε από τα δικαιώματά τους, που απορρέουν από το νόμο ή από το παρόν, εφ’ άπαξ ή κατ’ επανάληψη, δεν θα θεωρείται ως παραίτησή τους από τα δικαιώματα αυτά, τα οποία θα μπορούν να ασκήσουν οποτεδήποτε κατά την απόλυτη διακριτική τους ευχέρεια. Επομένως, και οποιαδήποτε ανοχή του Ν.Π.Δ.Δ. για το Πολιτισμό και τον Αθλητισμό σε συμβατική παράβαση εκ μέρους του Σωματείου δεν συνεπάγεται τροποποίηση οποιουδήποτε όρου του παρόντος ούτε μπορεί να γίνει επίκληση αυτής από το Σωματείο με σκοπό τη συνέχιση της συμβατικής του παράβασης ή για την απόκρουση των επαχθών σε βάρος του συνεπειών (π.χ. υποχρέωση σε αποζημίωση, λύση της σύμβασης σε επόμενη παράβαση κ.λπ.).
24.- Σε περίπτωση διακοπής λειτουργίας των εγκαταστάσεων, προσωρινής ή οριστικής, με απόφαση του  Ν.Π.Δ.Δ. για το Πολιτισμό και τον Αθλητισμό ή άλλης αρμόδιας αρχής, εξαιτίας της μη ύπαρξης της απαιτούμενης αδειοδότησης και σε οποιαδήποτε αιτία και αν αυτό οφείλεται, ή εξαιτίας άλλου λόγου, ρητά συμφωνείται ότι θα παύει το δικαίωμα χρήσης των εγκαταστάσεων από «το Σωματείο», έως τη νόμιμη επαναλειτουργία, χωρίς εκ του λόγου αυτού να δημιουργείται κανένα δικαίωμα «του Σωματείου», σε αποζημίωση ή σε οποιαδήποτε άλλη παροχή ή διευκόλυνση από το Ν.Π.Δ.Δ. για το Πολιτισμό και τον Αθλητισμό Δήμου Λοκρών ούτε να παρατείνεται η διάρκεια της παρούσας σύμβασης. 
25.- Τυχόν ακυρότητα όρου του παρόντος δεν συνεπάγεται ακυρότητα όλης της σύμβασης, η οποία θα εξακολουθεί να εφαρμόζεται ως προς τους λοιπούς όρους της. 
26.- Όλες οι κοινοποιήσεις και οι επιδόσεις γίνονται στις δηλούμενες διευθύνσεις της έδρας των συμβαλλομένων, όσο ο ένας συμβαλλόμενος δεν κοινοποιεί στον άλλο εγγράφως τυχόν αλλαγή της διεύθυνσης της έδρας του.
27.- Αρμόδια αρχή για την επίλυση κάθε διαφοράς που τυχόν θα προκύψει μεταξύ των συμβαλλομένων από την εκτέλεση ή με αφορμή το παρόν είναι αποκλειστικά τα Δικαστήρια της Λαμίας.
Το παρόν συντάχθηκε βάσει του Κανονισμού Λειτουργίας Κλειστών και Ανοιχτών Αθλητικών Χώρων – Γυμναστηρίων του Ν.Π.Δ.Δ. για το Πολιτισμό και τον Αθλητισμό Δήμου Λοκρών (αρ. αποφ. Δ.Σ. ……………….) σε τρία (3) όμοια πρωτότυπα και, αφού έγινε πλήρως αποδεκτό από τους συμβαλλόμενους κατ’ άρθρο και στο σύνολό του, αναγνώστηκε και υπογράφεται όπως ακολουθεί.

ΟΙ   ΣΥΜΒΑΛΛΟΜΕΝΟΙ
ΓΙΑ ΤΟ Ν.Π.Δ.Δ. ΓΙΑ ΤΟ ΠΟΛΙΤΙΣΜΟ ΚΑΙ ΤΟΝ ΑΘΛΗΤΙΣΜΟ ΔΗΜΟΥ ΛΟΚΡΩΝ 

ΠΡΟΕΔΡΟΣ	ΓΙΑ ΤΟ ΣΩΜΑΤΕΙΟ

ΠΡΟΕΔΡΟΣ	

ΠΑΡΑΡΤΗΜΑ ΙII
(ΥΠΟΔΕΙΓΜΑ ΑΙΤΗΣΗΣ ΠΑΡΑΧΩΡΗΣΗΣ ΑΘΛΗΤΙΚΟΥ ΧΩΡΟΥ)
ΠΡΟΣ : 
…………………………….…………
ΑΙΤΗΣΗ ΠΑΡΑΧΩΡΗΣΗΣ ΑΘΛΗΤΙΚΟΥ ΧΩΡΟΥ
ΕΠΩΝΥΜΙΑ ΣΩΜΑΤΕΙΟΥ/ΣΥΛΛΟΓΟΥ :		
ΑΘΛΗΤΙΚΗ ΔΡΑΣΤΗΡΙΟΤΗΤΑ :		
Α.Φ.Μ. / Δ.Ο.Υ. :		
ΝΟΜΙΜΟΣ ΕΚΠΡΟΣΩΠΟΣ :		
ΑΡΙΘΜΟΣ ΑΘΛΗΤΩΝ :		
ΜΕΛΟΣ ΣΕ :		
ΣΥΜΜΕΤΟΧΗ ΣΕ ΠΡΩΤΑΘΛΗΜΑ / ΚΑΤΗΓΟΡΙΑ:		
ΑΙΤΟΥΜΕΝΗ ΑΘΛΗΤΙΚΗ ΕΓΚΑΤΑΣΤΑΣΗ :		
ΧΡΟΝΙΚΟ ΔΙΑΣΤΗΜΑ ΠΑΡΑΧΩΡΗΣΗΣ :		
ΗΜΕΡΕΣ & ΩΡΕΣ ΠΡΟΠΟΝΗΣΕΩΝ :	ΔΕΥΤΕΡΑ		
	ΤΡΙΤΗ		
	ΤΕΤΑΡΤΗ		
	ΠΕΜΠΤΗ		
	ΠΑΡΑΣΚΕΥΗ		
	ΣΑΒΒΑΤΟ		

Αταλάντη, …………………….…..

(υπογραφή – σφραγίδα)
 Συνημμένα:
1.	Καταστατικό αθλητικού σωματείου.
2.	Πρακτικό εκλογής Διοικητικού Συμβουλίου.
3.	Ονομαστική κατάσταση αθλητών